Markus awi Lefo 
O Yohanes Wooos1 wosingangasu o salamati ma habari 


1:1 Manena gena o habari 'daloloha o Yesus Kristus o Gikimoi awi Ngopa 
ma Duhutu. 2 O habari 'daloloha ma ngale o Yesus Kristus gena o 
Yohanes wahino wo'domano de wosingangasu la o bi nyawa wasidailako 
so o Yesus asa wahino wadoto. Maro o Yesaya awi buku ma rabaka 
isilefo gena komanena: "O Gikimo1 wotemo awi ngopaka, 'Una to ngohi ai 
sosulo ngohi towisulo una asa wo'domano, una magena wosidailako to 
ngona ani ngeko.' 3 So kanaga o bi nyawa o tona iboboleuka wositoore, 
'Nisidiahi o Jou awi ngeko; o ngeko nisibolowo de nisitiai la una kagena 
asa wanonu!" 4-6 So kagena de o nyawa moi awi ronga o Yohanes 
wahino de awi goge o tona iboboleuka so awi baju lo ka o haiwani ma 
kahi de awi doino o kahi wosipilikuka. De awi ino lo ka o galasosoko de 
awi ake lo ka o madu. So kagena wahino de wosingangasu de womatoore 
wotemo, "He! O nyawa nia manara 'datotorou de nia dosa 'dangodu bilasu 
nimatoba de nimatoduba de niosikasi, la nia dosa o Gikimo1 wosiapongu." 
So o Yudea ma dokuno de lo o Yerusalemno ma nyawa yadala yahino o 
Yohanes Wooosika. So ona yangodu manga dosa imatoduba o Gikimo1 
awi simaka de gila-gila o Yohanes waosi o Yordan ma seleraku. 7 De o 
Yohanes o habari moili wasingangasu onaka, "Ma duuru done moi asa 
wahihino gena awi manara folo1 ilamo, so ngohi manena to una awi 
simaka gena o kia lo waali idahe; ka awi tarupa ma gumi tasose lo 
idadiwa. $ Dede o ake ngohi manena tinisiosika duma una magena asa 
wahino la nia siningaku wosingosa de o Gurumi 'Datetebi la nipareta." 


O Yohanes o Yesus wiosi 


9 Ma orasi magena o Yesus wahino o Nasaretno o Galilea ma tonaka. De 
o Yohanes o Yesus wiosi o Yordan ma seleraka. 10 So ma orasi una o 
akeye wodola de imatodoka wakelelo o dipa ileta de o Gikimoi awi 
Gurumi iuti imatero maro o namo dara yahino awi 'dokuka. 11 So kagena 


de o ili moi o sorogaku itemo, "Ngona manena to ngohi ai ngopa 
tonidododara. De ngona ngohi tonidupa." 12 Komagena 'dabolo de o 
Gurumi wituda so wingaho o tona iboboleuka. 13 Kagena o tona 
iboboleuka una wogoge ma deka o wange moruha de o Toka ma Kolano 
yahino widahake iwibaja la ma ngale o dosaku wisitura. De o haiwani 
ifofufuruka womasicapuka, duma o malaikat yahino so una wiriwoka. 


O Yesus o Galileaka 


14 So kagena de o Yohanes witagoka so o bui ma tahuka wisingosa 
'dabolo de o Yesus wakahino o Galileano de wosihabari o Gikimo1 awi 
habari 'daloloha, 15 wotemo, "Ma orasi yaadoka so manena o Gikimo1 
wopareta maro o kolano moi idumuka. Mutuwade niise la nitmaoba de 
nimatoduba de o habari 'daloloha magena niongaku!" 


O nyawa yaruha o Yesus waaso 


16 Ma orasi o Yesus wotagi o Galilea ma talaga ma dateka de wakelelo o 
Simon de ma nongoru o Andreas. Ona magena yosoma sababu ona o nao 
isasari. 17 Kagena de o Yesus waaso, "O gianongoru, hino ngohi tinidoto 
ngini so o bi nyawa niadoto ma ngale ngohi la ona imote ngohi imatero 
maro o bi nao masoma la niodangado nia deruku!" 18 So ona magena 
manga soma yodongosa de itagi iwimoteka. 19-20 De o Yesus wotagl 
wog]la-gila de wakelelo o Zebedeus de awi ngopa yasinoto manga ronga o 
Yakobus de o Yohanes de manga roriwo yamuruo naga. Manga soma 
isidiahi o deruka. De o Yesus gila-gila waaso o ngopa yasinoto magena, 
so kagena de to ona manga baba o Zebedeus de manga roriwo o deruka 
yadongosa, de ona imajobo so o Yesus iwimoteka. 


O nyawa moi de awi tokaka 


21 O Yesus de awi murl-muri imasidiado o Kapernaum ma dokuka. O 
Sabat ma wange ma motku de o Yesus wowosa o Yahudi manga puji ma 
tahuka de wodoto. 22 O nyawa yosigogigise aw1 dodoto magena 


yohairani de yogawene sababu una wodoto de o kuasaka, de imaketerowa 
de o Yahudika ma bi guru agama manga dodoto. 23 Ma orasi magena o 
puji ma tahu ma rabaka o nyawa wikokitoka moi wowosa de womatoore, 
wotemo o Yesuska, 24 "He Yesus! Ngona ani edekati o kia dede ngomi? 
Ngona nahino la nomimorutu ngomi? Ngohi toninakoka ngona o 
Nasaretka ma nyawa duma ngona o sosuio nitetebi moi o Gikimoino!" 25 
Kagena de o Yesus wodogore o toka magenaka wotemo, "Nomapopongo, 
de nosupu o nyawa una manenano!" 26 Kagena de o toka magena 'datoosa 
so o nyawa magena wisiwawako yapoputuruka de imatoore imalli-ilika. 
'Dabolo de o toka magena isupu o nyawa una magenano. 27 O bi nyawa 
yangodu yohairani poli, sidago ona itemo moi de moika, "Wewe! Manena 
bai! O Yesus awi dodoto 'damomuane! De awi kuasa una aku wapareta o 
bi toka isupu, de iise ka unaka!" 28 Magena de o habari ma ngale o Yesus 
'data1 yog1ise sidago o doku o Galilea ma sigilolika. 


O Yesus wasiloha yasisiri de lo yakokitoka 


29 O Yesus wosupu o puji ma tahuno de o Yakobus de o Yohanes lo 
1wimote wotagi o Simon de o Andreas manga tahuka. 30 De o nyawa 
isingangasu o Yesuska o Simon ma toroa misiri 'datubuso de o sosahu 
mitubu. 31 Kagena de o Yesus ami giaka wacoho so womisimomi de 
milohaka. Gila-gila miputuruka so muna aku ona maleleani. 32 O Sabat 
ma wange ipasa so 'daputuku de o nyawa yadala yabisisiri de yabikokitoka 
yatotota o Yesuska. 33 Komagena lo o doku ma nyawa yadadala yahino 
imatolomu manga tahu ma lolohaka. 34 Komagena de o Yesus yasisiri 
wasilohaka de yakokitoka manga toka wodusu so imahoika. De 
wasimahakawa manga toka ibicara sababu o toka lo iwinako una magena 
naguuna. 


O Yesus wodoto e doku wageto 


35 Tlangi-langi 'daginita waasi de o Yesus womomika, so wosupu o doku 
ma duduka womatinga so wahika o riho moika, la kagena una womania. 


36 Duma o Simon de awi dodiao itagi so wisari una. 37 Yahika ma soaka 
de o Yesus iwimakeka de ona itemo, "We-we, Baba! O nyawa yadala 
nisari bai!" 38 Duma o Yesus wosango wotemo, "Bolo bato nia'dohaka, la 
ngone pogila-gila potagi kadoke o doku ma somoaka de tosihabari de lo 
tadoto o Gikimoi awi habari 'daloloha. Sababu ma ngale o nyawa yangodu 
so ngohi tahino o dunia manena ma 'dokuka." 39 Kagena de o Yesus 
wotagi o bi dokuka de lo o Galilea ma sigilolika so una wodoto o bi puji 
ma tahu ma rabaka, komagena lo idala manga toka wodusu de wasisaka. 


O Yesus wipapado mot wisiloha 


40 De o nyawa moi wipapado wakahika unaka de wosuba wobukuku. De 
wogolo wotemo, "Ya Baba, nako nomode, de tanu noisiloha." 41 Magena 
de o Yesus folo1 wigalusiri so awi gia watoa de awi roheka wapa'da de 
wotemo, "Ngohi tomode, so nilohaka!" 42 So o orasi magena 'dabolo de 
una Wilohaka so he wipadokawa. 43 Magena de o Yesus wisulo woliho 
de wipoma wotemo, 44 "Upa nodedemo o nyawaka. Cawali nogila-gila o 
imamka la nitailako. De naaka maro o Musa awi bobita wotetemoka so ani 
gaso natota o Jou Gikimoika, maro o nonako moi o bi nyawaka igogou 
ngona nilohaka." 45 Duma una wotagi o nyawa yadadalaka wosihabari so 
o nyawa yadadala yogiise. So o Yesus o bi dokuka wowosa waakuwa. 
Ngaroko o Yesus asa ka wahika ma soaka, duma o nyawa o kiano bato 
yadala icarawa asa yakahika unaka. 


Wolulugu moi wisiloha 


2:1 O wange muruo naga ipasa de o Yesus o Kapernaumka wowosakali 
de o nyawa yoglise o tahu moika wogoge. 2 So kagena o tahuka o nyawa 
imatolomu yadala poli sidago o tahu ma raba yawedo de o ngora lo 
yatihiwo. So kagena o Yesus wodoto. 3 So awi manara ma rabaka de o 
nyawa wolulugu moi awi nyawa yaruha so o kokirobaku iwisitide 
iwingaho o Yesuska. 4 Kagena o nyawa yadala poli so idadiwa yahika o 
Yesuska. Yahika idadiwa so o tahu ma 'dokuye idola de kudaku yapusune 


so o jongutuku wingado la kugena o Yesus awi simaku 1wisiha. 5 La o 
Yesus wakelelo manga piricaya ma lamo komagena de wotemo 
woluluguka, "Ai ngopa, to ngona ani dosa tosiaponguka." 6 Duma kagena 
de o bi guru agama yamuruo naga imatamiye de manga sininga ma rabaka 
itemo, 7 "Wobarani bolo! Wotemo woluluguka, 'Ani dosa taho1.' Ngone 
panako ka cawali o Gikimoi aku o dosa wahohoi. So awi demo magenena 
ma meta o Gikimoi wisiceke." $ Kagena de manga sininga ma takasiri o 
Yesus wosihoda, so wotemo, "Upa niapikiri koloko to ngini nia sininga ma 
rabaka. 9 Nako ngohi o nyawa woluluguka totemo, 'Ani dosa tahoi,' de 
nakoso imahoi eko hiwa ngini nanakowa. Duma nako totemo, 'Nomaoko, 
de ani jongutu natide, la notagi,' de ngini nmanakoka ai buturu 1wisilohaka. 
10 So ngohi asa towisiloha la asa nianako ngohi o Nyawa ma Duhutu 
manena o duniaka tahino de ai kuasaka la o dosa tasiapongu." So wotemo 
woluluguka, 11 "Nomaoko, de ani jongutu naaho la noliho!" 12 De 
gila-gila o nyawa magena womaoko awi jongutu watoti de womajobo. 
Magena de o nyawa yadadala ona magena yohairani de yamodo, de o Jou 
wisimulia. Kagena de itemo, "Ma moi waasi pakelelo maro idadi 
komagenena!" 


O bi nyawa yahoholu o Yesus waaso 


13 O Yesus de awi muri-muri ikahinokali o Galilea ma talagaka. O nyawa 
yadadala yahino unaka so una wadoto ona magena. 14 So ma orasi o 
Yesus kagena wokahlka una wikelelo o nyawa moi o balastengi 
wototolomu awi ronga o Lewi o Alfeus ma ngopa iwisiaso lo o Matius o 
kantorka womatamiye. Kagena de o Yesus wotemo unaka, "Nahino 
noimote ngohi!" Gila-gila o Lewi womaoko de wotag] o Yesus 
1wimoteka. 15 Ma orasi magena ipasaka o Yesus de awi muri-muri o 
Lewi awi tahuka imatamiye yoo'do. De o balastengi itotolomu yadala de o 
bi nyawa yadala manga sininga 'datotorou o bi kawasa yahoholu ona 
magena ituuru o Yesus iwimote, so ona lo imatamiye yoo'do de o Yesus. 
16 Kagena de o bi guru agama yamuruo naga, ona magena o Farisika, o 
Yesus wikelelo womatamiye woo'do de o balastengi itotolomu de o bi 


nyawa ma dorou magena. So o Yesus awi muri-murika yotemo, 
"Dadoohaso to ngini nia guru woo'do de o balastengi itotolomu de o bi 
nyawa ma dorou magena?" 17 o Yesus woglise manga demo-demo 
magena de una wosango wotemo, "O nyawa yapoputuru upa ma dokterka 
yahino cawali ka o nyawa yasisiri. Magena imatero maro ngohi tahino 
taasowa o nyawa imakokodaku, duma ngohi tahino taaso o nyawa ona 
magena o bi kawasa yadudupawa." 


O dodoto Ido'doma imaterowa de 'damomuane 


18 Ma moili o puasa ma orasi so o Yohanes Wooos1 awi nyawa 
wimomote de o Farisika ma nyawa ona lo ipuasa. Mutuwade o nyawa 
yahino o Yesuska yosano itemo, "Baba, o Yohanes Wooos1 awi nyawa 
wimomote de o Farisika ma nyawa ipuasa, duma 'dadoohaso to ngona ani 
muri-muri ipuasawa?" 1% Kagena de o Yesus wosango de wosiade-ade 
wotemo, "Ma orasi o kawi ma rarame ma rabaka, de o nyawa yakokoro 
ona magena io'dowa? Nakoso wokakawi una magena de o nyawa 
yakokoro yahino kagena so imatamiye de imatekedodiao de o nali de o 
more ma dongirabaka bilasu ona yoo'do. 20 Duma done ma orasi 
imasidiado la wokakawi una magena wingosoka to ona manga 
sidongirabano. Done ma orasi magena yaakuwa ona io'do. 21 "O nyawa 
moi lo pamakewa o baju 'damomanalo de asa isitapa de o baro 
'damomuane. Sababu ma dadapa 'damomuane magena yalia so asa yaraca 
o baju magena so itola foloi ilamo. 22 Komagena lo o nyawa moi lo asa 
pamakewa o anggur 'damomuane de yoguse ma ngihi i'do'domaku, upa 
sidago o anggur 'damomuane done asa ma ngihi i'do'doma magena 
yapolote. Ma dodoguku sinoto lo dosona podahewa. So o anggur 
'damomuane magena bilasu poguse ma ngihi lo 'damomuaneku!" 


O sosano ma meta o Sabat ma wange 


23 O Sabat ma wange motku o Yesus de awi muri-muri itagi yakahika o 
gandum ma doro moi o ngeko ma dateka, de awi muri-muri o gandum ma 


sopo magena yautu. 24 O Farisika ma nyawa yakelelo de yodupawa so 
itemo o Yesuska, "Ce! Ani muri-muri gena, igogou o agama ma bobita 
yatilakuka sababu o Sabat ma wange, de o gandum youtu gena to ngone 
nanga boboso." 25-26 Kagena de o Yesus wosango wotemo, "He! Ngini 
manena ningodu niabacaka duma niawosaka ma Kolano Daud asa waaka 
'daboloka, o orasi magena o Abyatar wodadi ma Imam Wilalamo. So ma 
orasi o Daud de awi nyawa imomote manga ino ihiwa so yasapika una o 
Jou awi Tahuka wowosa de o roti o Gikimoika isisuba wao'doka. Ena 
momongo idadiwa nako pamote to ngone nanga agama ma bobita, cawali 
o bi imam aku o roti magena yao'do. Duma o Daud wao'doka de to una 
awi nyawa lo wahike so yao'doka. 27 "So ma moisi totemo nginika, o 
Sabat ma wange o Gikimo1 wosidadi gena ma metawa ma ngale o nyawa 
wonasangisara, duma ma meta ma ngale o nyawa wonariwo. 28 So ngohi 
manena, o Nyawa ma Duhutu, tapareta o Sabat ma wange so magena lo ai 
kuasa ma rabaka." 


O nyawa mol awi gia ma sononga isoneka de wisiloha 


3:1 O Yesus wokahinokali o puji ma tahuno de kagena o nyawa moi awi 
gia ma sononga isoneka. 2 O wange magegena o Sabat ma wange so 
kagena de o Farisika iwinanano nakoso una asa o nyawa magena wisiloha 
eko hiwa. Manga edekati o Yesus iwitailako de awi sala yasari la 
iwikalaki. 3 So o Yesus wotemo o nyawa awi gia isosoneka, "Nahino 
kanena manga simaka nomaokoye!" 4 De o Yesus kagena o nyawa 
yadadalaka wosano, "Nako ngini, o Sabat ma wangeka o Musa awi adati o 
kia ngone aku paaka? O loha paaka eko o dorou paaka? O nyawa 
pasisalamati eko o nyawa patooma?" Duma ona magegena 
imapopongoka. 5 Ma ngale manga sininga 'datogo1 gena o Yesus awi 
sininga 'dasiri. So kagena de una wanano ona de awi doosa, de wotemo 
una magenaka, "Ani gia natoano." De una awi gia watoa, de awi gia 
magena ka 'dalohaku. 6 Kagena de o Farisika o puji ma tahuno isupu de 
itagi gila-gila so de o Herodes awi nyawa yamuruo naga de 
imatekesikagaro de imatekefakati ma ngale o Yesus witooma. 


O nyawa yadadala o talaga ma dateka 


7 Komagena 'dabolo o Yesus de awi muri-muri o doku magena yodongosa 
de yakahika o Galilea ma talagaka, duma o nyawa yadadala iwimote o 
Galileano, 8 de lo o Yudeano, de o Yerusalemno de o Idumea ma tonano 
de o Yordan ma selera ma sonongaka, komagena lo o bi doku o Tirus de o 
Sidonno. Sababu yogiise o kia una waaaka gena, 9-10 kiaka o nyawa 
yasisiri yadala wasilohaka. So kagena de una wasulo awi muri-murika la o 
deru moi wisidailako sababu o nyawa yadala poli so done wisidehelo. 
Sababu o nyawa yasisiri yadala so imatekekajai-jai yahika unaka la manga 
ngale hitilahi iwipa'da. 11 So ma orasi o nyawa yadadala de manga tokaka 
wikelelo una, gila-gila ibukuku de manga suba yatide de imatoore, "We! 
Ngona manena o Gikimoi ma Ngopa!" 12 Duma o Yesus wasibobita de 
wapoma, upa isingangasu una naguuna. 


O Yesus aw1 sosulo wahira 


13 So komagena idadika de o Yesus o tala moiye wodola la waaso o bi 
nyawa nagoona una awi sininga yadahe. So kagena de o bi nyawa ona 
magena yahino unaka, 14 de una asa wahiri manga sidongirabano 
yamogiowo de sinoto, ma ngale idadi to una awi sosulo. De wotemo 
onaka, "Ngohi tinihiri ngini ma ngale ngohi nidupa nidodiao, de tinisulo 
ngini nisihabari o habari 'daloloha o Gikimoino, 15 de lo ngini ningoduka 
asa o kuasa tinihike la aku o toka niodusu." 16 So yamogiowo de sinoto to 
ona manena manga ronga gena: o Simon eko wisironga lo o Petrus, 17 o 
Yakobus de awi nongoru o Yohanes ena gena o Zebedeus awi ngopa eko 
ona manena wasironga o Boanerges ma ngale manga demo idala koloko o 
diwotu; 18 o Andreas, o Filipus, o Bartolomeus, o Matius, o Tomas, o 
Yakobus una manena o Alfeus awi ngopa, o Tadeus, o Simon gena o Zelot 


O bi guru agama o Yesus ¡wikalaki 


20 'Dabolo de o Yesus woliho o tahuka. Duma o nyawa yadadala 


yahinokali imatoiomu, sidago o Yesus de awi muri-muri iodo lo idadiwa. 
21 Komagena awi gianongoru yoglise de itemo, "Una magena 
witogosaka!" So ona itagi iwingoso la wisigiliho. 22 O guru agama 
yamuruo naga yahino o Yerusalemno de itemo, "Igogou, una magena o 
Beelzebul imasiuhoka! O Toka ma Kolano magena asa wihike o buturu la 
ma ngale o toka wodusu." 23 So kagena de o Yesus waaso o bi nyawa 
yadadala magena, la wadedemo o ade-ade ngai muruo naga, la wasango to 
ona manga demo magena itemo o Toka ma Kolano wihike o buturu. De o 
Yesus wotemo, "O Toka ma Kolano o toka wodusu waakuwa sababu o 
bolu moi. 24 Nako wodusu magena imatero maro ma kolano awi pareta 
imakitinga so idadi kanena o bolu moi de kadoke o bolu moi so gila-gila 
imatekekokudoti, awi pareta asa dasisa de 'dalutu. 25 Komagena lo 
nakoso o tahu ma raba moi eko aheli moi la imakitinga, cawali o wange de 
o putu imatekekokangamo, bilasu manga rimo1 asa ibiau. 26 De kanagali 
nakoso o Toka ma Kolano ma pareta ma rabaka la imakitinga de 
imatekekokudoti, o pareta magena asa idadikawa so bilasu 'dasisa de 
'dalutu. 27 "Naguuna lo wotemo waakuwa wowosa o nyawa mol 
wipoputuru awi tahu ma rabaka de awi arata wakoora nakoso o tahu ma 
duhutu magena wipiliku waasi. So bilasu una o tahu ma duhutu 
wipoputuru magena wipilikukasi de asa wotagi la awi arata wakoora. 28 
"Igogou, to ngone nanga dosa paaaka 'dangodu de nanga demo 'datotorou 
nagoonaka bato gena ngone nanga dosa o Gikimoi aku wonasiapongu. 29 
Duma nakoso o demo ma dorou de posiceke o Gurumi 'Datetebi ngone 
magegena o apongu pamakekawa ma bati sidutu o kakali. Potetemo gena 
paaka o dosa ikokakali." 30 O Yesus wotemo komagena sababu ona 
magena iwitemo una o toka wingosaka de magena imatero de o Gurumi 
'Datetebi patemo 'datorou. 


O Yesus ma awa de awi gianongoru 


31 Magena 'dabolo de o Yesus ma awa de awi gianongoru yahino. So 
yaado o tahu ma duduka de o nyawa moi iwisulo o Yesus wiaso. 32 O 
orasi magena o nyawa yadala imatamiye de o Yesus una ma dongirabaka 


so yotemo, "Kodo! Baba, ani awa de ani gianongoru kadoke naga ma 
duduka itamaha bai, ona nisari ngona, Baba." 33 Kagena de o Yesus 
wosango wotemo, "Ngohi tinidedemo nagoona to ngohi ai awa de ai 
glanongoru ma duhutu." 34 'Dabolo de una womaginano, o nyawa 
imatatamiye magena de watumu moi-moi de wotemo, "Hika niakelelo ona 
manena to ngohi ai awa de ai gianongoru tasiboboboso: 35 O nyawa 
nagoona al Baba o Gikimo1 awi demo yamomanara, una magena to ngohi 
al gianongoru de muna magena to ngohi ai awabira de lo muna magena to 
ngohi ai awa." 


O ade-ade o gisisi wosihahaja 


4:1 O talaga Galilea ma dateka o Yesus o nyawa yadadala wa-dotokali. 
Sababu o nyawa yahino yadala poli, de o deru moi o ake ma 'dokuka so 
una Wopane de womatamiye. De o nyawa yadadala magena imaooko o 
talaga ma dateka. 2 Kagena o Yesus wobicara de to una awi ade-ade. So 
komagena de una o ade-ade moi wasibicara onaka, 3 "He! Ngini ningodu 
niise! Kanaga wototoro moi wotagi awi gisisi wosihaja. 4 So de una 
wosihaja de ma sononga o ngekoku itura, so o namo yahino de yao'doka. 5 
Ma sonongali itura o tona 'datetetoku de ma tona ka ma cunu. So o gisisi 
magena ma goho isupu 'datai sababu ma tona ilamowa so imasingutu 
'datai. 6 Duma ma ngutu ka ma cunu, so de o wange yodisiwa de o goho 
magena 'damalai so isoneka. 7 De ma sonongali itura o tona 'datototopo 
ma rabaku. La o gisisi magena ioho imateke-kangaho de o totopo so o 
totopo magena asa yalalo so isopowa. $ O gisisi ma sonongali asa itura O 
tona 'dalolohaku. So ioho ma goho ifero 'daloha de ma hutu alamo so 
isopo. Manga sopo kanaga 'daloha sidago ma dala ngai moruwange de ma 
binuka 'daloha sidago moributanga de ma binukali 'daloha sidago lo o ratu 
moi." 9 So wajarita 'daboloka, de wotemo, "He, ngini de nia ngauka tanu 
niise la nianako." 


O Yesus de to una awi ade-ade 


10 Ma dongoho o Yesus wodoto 'dabolo so ka womatengoka de awi 
muri-muri yamogiowo de sinoto de o nyawa wimomote yamuruo naga 
imasano o Yesuska tanu aw1 ade-ade ma ngale gena wasingangasu onaka. 
11 So o Yesus wotemo onaka, "O kia ngini niananakowa sidago o orasi 
manena, o Gikimoi winihiri la winihikeka o ade-ade ma ngale so 'dangodu 
aku nianako ma ngale idodooha o Gikimoi wokolano de wopareta. Duma 
nakoso o nyawa o Gikimoi wimomote waasi la wadoto bilasu de awi 
ade-ade. 12 La asa idadi maro o kia isilelefo o buku ma rabaka; 'Ona 
magena ka yoise, duma isidodoguwa; ona magena cawali yodupa iise, 
duma ma ngale gena yasahewa. Sababu nakoso yanako asa itoba de 
imatoduba moi-mo1 manga dorouno, de o Gikimoi asa wahike o apongu 
onaka, duma ona asa yanakowa." 


O ade-ade o gisisi ma ngale de ma dodoto 


13 So 'dabolo de o Yesus wotemokali onaka, "Nakoso ngini nisidodoguwa 
o ade-ade magena, de aku ngini nisidodogu o ade-ade ma somoali? O 
ade-ade magena ma ngale komanena: 14 O nyawa wototoro o gisisi 
wosihahaja ena gena o nyawa o Gikimoi awi demo wosithohabari. 15 O 
gisisi ma binuka itutura o ngekoku de o namo yao'doka, gena imatero bato 
o nyawa yoiseka o Gikimo1 awi demo, duma gila-gila o Toka ma Kolano 
yahino de yakoora to ona manga sininga ma rabano so isisaka. 16 O gisisi 
ma binuka itutura o tona 'datetetoku ioho duma 'damalaika, gena imatero 
bato o nyawa yoise o habari 'daloloha de gila-gila imagese de manga 
sininga isosanangi. 17 Duma koloko ma ngutu ilukukuwa, so ona yongaku 
itekawa. So de o susa yamake de ma ngale o habari 'daloloha yasidibitu, 
de gila-gila ona wipalako ma Jou so imakiliho de ikafirika. 18 O gisisi ma 
binuka itutura o tona 'datototopoku so o totopo yalalo so isoneka, gena 
imatero bato o nyawa o habari 'daloloha magena yoiseka. 19 Duma ona 
magena isihawateri ma ngale manga oho, de lo yodupa yokaya de lo imau 
o sanangi ma rabaka igoge. Komagena o Gikimo1 awi demo 
yosingoukawa de o manara 'daloloha lo yodupakawa. 20 De o gisisi 
itutura o tona 'dalolohaku ioho 'daloha, gena imatero bato o nyawa o 


Gikimo1 awi demo magena yoiseka de imagese de manga sininga ma 
rabaka imadiahi, so o manara 'daloloha yaaka. Kanaga manga manara 
'daloha sidago ma sopo moruwange, kanaga manga manara 'daloloha 
sidago ma sopo moributanga, de kanaga lo manga manara 'daloloha sidago 
ma sopo o ratu moi." 


O ade-ade o poci de o doduga 


21 Kagena de o Yesus woade-ade ma ngale o poci imatero de o Gikimoi 
awl habari 'daloloha de wotemo onaka, "Ngone o poci patupuka de paaho 
gena upa o kula posimotu, eko upa o dangi ma litimika pahado, duma 
bilasu pahado o poci ma todengeka la ma nita yakelelo. 22 Sababu o kia 
naga moi lo paiihu done asa pakelelo de lo o kia naga moi lo patotalake 
done ka ideweda. 23 O nyawa nagoona de manga ngauka ma ngale 
imasigise tanu ona iise." 24 Kagena de una wotemokali, "Niatagapi nia 
siningaka de nimadiahi o kia ngini nitiseka. So o kia niiiseka ma manara 
magegena bilasu ngini niasipake o nyawaka sababu done asa nginika o 
Gikimo1 nisipakekali de ma boloika. 25 So nagoona o Gikimo1 awi demo 
yoise la manga siningaka imadiahi, done o kanako magena de ma boloika 
asa wasidogo onaka. Duma nagoona manga kanako manga siningaka la ka 
ma cunu, done asa wa'dehekali." 


O ade-ade o gisisi iooho 


26 Kagena de o Yesus awi bicara wadofakali, de wotemo, "O Gikimoi 
wopareta maro o kolano gena posiade-ade imatero maro o nyawa moi o 
gisisi wosihaja awi doroka. 27 O puputu womaiduka so 'daginita una 
womomi. De o orasi magena o gisisi magena 10ho so idadi ilamo de 
ikuruka. Duma una wosidodoguwa idodooha o gisisi magena 10ho sidago 
ilamo. 28 O tonaka maena ¡oho masirete so isisupu ma noma-noma ma 
uma, bolo de ileru, de lo isopo. 29 So de o tamo magena 'daosaka gila-gila 
o nyawa una magena wautu sababu o gugutu ma orasi yaadoka. 


O ade-ade o sasawi ma sopo 


30 'Dabolo de o Yesus wotemokali, "O Gikimo1 wopareta maro o kolano 
posiade-ade, 31 koloko o sasawi ma sopo ngai moi o tonaku podato. 
Ngaroko o sasawi ma sopo magena ifolo1 'daceke de o sopo ma somoa o 
dunia manena ma 'dokuka, 32 duma nako o sopo magena posihaja la ioho 
ma goho asa ilamo ifoloi de o ngangaru ma somoa, de ¡uma-uma so o bi 
namo asa yahino imaigu de imataru ma litimika." 33 O ade-ade idala ma 
rabaka maro komanena isingangasu o Gikimoi awi habari 'daloloha o 
nyawaka, imamote de to ona manga sininga ma buturu la yasahe de 
yanako. 34 So o Yesus wadoto o nyawa ona magena wapake o ade-ade 
duma o ade-ade ma ngale magena to una awi muri-murika wasingangasu 
wasitotiaika. 


O Galilea ma talagaka o Yesus o paro wosiogo 


35 O ade-ade wosibicara 'dabolo o deru ma rabaka so ima'da-ma'da de o 
Yesus wasigaro awi muri-muri, "Hino la ngone pomasisihito o talaga ma 
sonongaka." 36 Kagena de o Yesus awi muri-muri lo yopane o deruku. De 
o nyawa yadadala yadongosaku o talaga ma dateka. De o deru ma somoa 
lo kagenasi. Duma o Yesus de awi muri-muri imajoboka. 37 So asa yahika 
o talaga ma dongirabaka de o paro de o rato 'dasosihilo de o moku-moku 
imasidiado. So manga deruku o ake yobane sidago manga deru he ikiloro. 
38 Kagena de awi muri-muri Ihawateri duma o Yesus asa womaidu 
womagerenaye o deru ma doduuruka so wikioloka. So yotagi iwisimomi 
de ona imasigaso, "Ya Baba! Ya Guru! 'Dadoohaso nomi-'dohaka, done 
inasigiloro!" 39 La o Yesus womomi so wotemo o paroka, "Noogo!" De 
o moku-mokuka wotemo, "Norihi!" De gila-gila o paro magena 10goka de 
o talaga magena lo irihika. 40 De wotemo onaka, "Ngini nimodo ilalamo! 
He, to ngini nia piricaya ka ma cunu!" 41 Magena de asa awi muri-muri de 
manga modo ma rabakasi de ona imatekebicara moi de moika de yotemo, 
"Una naguuna sidago o paro de o moku-moku lo ka wisigise!" 


Yakokitoka wisiloha o Gerasa ma daeraka 


5:1 Yesus de awi muri-muri o Galilea ma talaga ma dongirabaka de 
yakahisa de imasidiado o Gerasa ma daeraka. 2 Kagena de o Yesus o 
deruku wouti de imakamake o nyawa wikokitoka moi wotagi wokahoko o 
sone ma diaruno wosupu. 3-4 O wange isigeto-geto de wikokitoka 
magena awi goge o diaruka. Nako o bobiliku de o rate wisipiliku de ka 
watola. Iwipiliku yaakukawa de wirateka lo idadiwa. Iwisirihi lo yaakuwa 
sababu una foloi wiputuru. 5 O wange eko o putu lo, o talaka de o diaruka, 
womatotoore de o teto wacoho de womasisisika la woma'dabo. 6 So o 
deruku youti waasi de wikokitoka una wakelelo ona magena so 
womagogora wahoko o Yesuska de wosuba wobukuku. 7-8 Duma o 
Yesus wosulo wikokitoka una magenaka de wotemo, "He toka, o nyawa 
una manenano nisupu!" Kagena de ma toka imatoore de itemo, "Yesus, o 
Gikimo1 Wikukuruye ma Ngopa, noidooha ngohika! Togolo o Gikimoika 
najaji, kodo, upa noisangisara!" 9 De wosano, "Ani ronga naguuna?" "Ai 
ronga o Dala, sababu ngomi manena o toka midadalaka." 10 De igolo 
Yesuska, la upa o daera magenenano wasisupu. 11 O orasi magena de o 
titi o cala sinoto o pido magenaka o ino imasari. 12 De ma toka imagolo o 
Yesuska, "Nako 'daloha de o titika nomisidusulo la asa o titika miwosa." 
13 Magena de wasimaha so o nyawa wikokitoka widongosaka de o titika 
yowosaka. O titi ma duduo magena ilo'da kagena de o dirasuku itura so 
'dangodu 'dalutu de isoneka. 14 Imaaka komagena de o titi yasosowohi 
gena yolo'da de itagi o doku de o soaka isihabari. So o nyawa ma somoali 
yahino de yatailako. 15 Kagena de o nyawa una magena witogosakawa so 
womabajuka de awi sininga itiaika. Ona magena iwikelelo de yamodo. 16 
De ona o Yesus awi manara yakokelelo gena yacarita idodooha so o 
nyawa wikokitoka magena wisilohaka de lo ma ngale o bi titi magegena. 
17 Komagena so o Yesus ¡wisimahawa kagena wogogoge so asa una 
1wisulo wosupu manga daerano. 18 Kagena de o Yesus manga deruku 
wopaneka de o nyawa wisilolohaka gena folo1 wogolo o Yesuska la tanu 
1wimote. 19 Duma wisimahawa so wisulo de wotemo, "Nolihokasi de 
nodedemo ani nyawaka o Jou aw1 siboso ma manara ilalamo waaka 
ngonaka." 20 So o nyawa magena womajobo de wotagi o doku mogiowo 
ma daeraka wosihabari ma ngale o Yesus awi manara 'daloloha unaka; de 


o nyawa yangodu yogoglise gena yohairani icarawa. 
O Yairus ma ngopa, de o ngope'deka o au mosidadagi 


21 O Yesus wokahinokali o talaga ma sonongano. Kagena de o nyawa 
yadadala yahino, imatolomu o Yesus o talaga ma dateka wisigilol1. 22 De 
o nyawa moi o puji ma tahu wapopareta o doku magenaka awi ronga o 
Yairus una magena o Yesus wikelelo de wahino awi simaka wosuba 
wobukuku, 23 de wogolo ifoloi unaka, "Jou, ai ngopa o ngope'deka moi 
tomisiboboso ami siri 'datubuso poli. Tanu nahino la noimote de 
nomipa'da, la ami siri 'datotubuso magenena itogu la upa mosone." 24 
Magena de o Yesus wotagi o Yairus wimote de o nyawa yadadala lo 
imote, de o Yesus iwisidehelo. 25 Kagena manga sidongirabano o 
ngope'deka moi o ngoosa mamakesi so itekaka o au mosidagi de itogu 
waasi he o taungu mogiowo de sinoto 'dabolo. 26 O dokterka gena 
yadalaka motagi momasou de ami sangisara yodogo so ka o sou 
momasibangu sidago lo ami pipi 'damata. Duma kodo milohawa, salanta 
mipanyake gena foloi idogo. 27-28 De o ngope'deka magena moglise o 
Yesus wakahino. De muna ami sininga ma rabano ibao, "Hitilahi awi 
jubaka tomasimaho bato, la ngohi asa ilohaka." So muna o nyawa 
yadadala manga sidongirabano o Yesus mowidalate de awi duduno 
mototuuru de momasimaho o Yesus awi jubaka. 29 De o orasi magena 
'dabolo de o au mosidagikawa. Kagena de muna momamalo ami siri 
magena 'dalohaka. 30 Komagena de o orasi magena 'dabolo o Yesus 
wamalo awi buturu isupu to una awi roheno. De womakiliho de wasano o 
nyawa yadadalaka, "Nagumuna ai jubano matigi?" 31 De o Yesus awi 
muri-muri itemo, "Baba, ngona nakelelo masirete. O nyawa ma dala 
magena imatekesidehelo de, Baba, ngona nosano nagumuna ani jubaka 
matigi!" 32 Duma o Yesus womaginano hika de hino wasari naguuna awi 
Jubaka matigi. 33 Kagena de o ngope'deka momanako ami siri magena 
'dalohaka. So mohawateri de mitirine de awi simaka mosuba mobukuku, 
de momasingangasu ma gogou, "Ngohi ani jubaka tomasimaho de 
gila-gila ai siri 'dalohaka." 34 Kagena de o Yesus wotemo o ngope'deka 


magenaka, "He, ai awa, sababu ngona noipiricaya so ngona nilohaka. 
Notagi de upa nohawateri sababu to ngona ani dubuso de ani siri lo 
ihiwaka." 35 So de o Yesus ka wobobicarasi, de o Yairus awi tahuno o 
sosulo yamuruo naga yahino. De ona magena wisibubusu o Yairuska de 
itemo, "Upa ngona ma Baba Guru nowigololi, sababu ani ngopa 
mosoneka!" 36 La de o Yesus woise, de ka wotemo o Yairuska, "Upa ani 
sininga itura, ka nopiricaya bato!" 37 De o nyawa ma somoa wasimahawa, 
ka cawali o Petrus de o Yakobus de lo o Yohanes, ona yasinoto ria de 
nongoru, wasimaha iwimote o Yairus awi tahuka. 38 So de ona 
imasidiado de o Yesus wakelelo o nyawa yadadala yahika yahino de 
ikalala de lo yododora manga ili yapoputuruka sababu mosoneka. 39 
Kagena de o Yesus wowosa de wotemo onaka, "O ngopa manena 
mosonewa, duma mikioloka, so upa nikalala de mari!" 40 Duma o nyawa 
yadadala magena iminako o ngopa muna magena mosoneka, so ona 
yangodu o Yesus wisiiha. De o nyawa yangodu magena wadusu so 
isupuka de o Yesus wangaho o ngopa magena ma awa de ma baba de awi 
muri yaruwange, so o ngihi kiaka o ngopa magena ami bake yahado 
kagena 1wosa. 41 De o Yesus wacoho ami giaka de wotemo munaka, 
"Talitha kumi!" O Yahudika manga demo magena ma ngale, "He, ai 
ngopa, nomomi!" 42 O ngopa ami umuru o taungu mogiowo de sinoto 
magena gila-gila momomi de motagi. Y angodu mikelelo momomi de 
motagi gena ka yohairani icarawa. 43 Duma o Yesus wotemo de awi 
demo 'daputuru, "Upa lo ngini nisihabari nagoonaka bato!" De wotemo 
ami dodihimoka, "Hika muna o ino nimihike la moo'do." 


O Nasaretka o Yesus widupawa 


6:1 O Yesus de awi muri-muri imajobo so itagi to una awi soa de awi 
dokuka. 2 O Sabat ma wangeka de una wodoto o puji ma tahuka. Kagena 
o nyawa yadala yoise to una awi dodoto de ona yohairani so itemo, 
"Nagoona widoto so to una awi pade de awi cawaro maro komagena? De 
to una awi kuasa kiano wamake so aku waaka o nonako ihahairani? 3 
Igogou! Una manena cawali o tahu woaaka moi, ma awa gena ongo 


Maria, de awi nongoru o Yakobus, o Yoses, o Yudas, de o Simon. De awi 
bira lo kanena 1goge so pomakodoku moi." So ona yodupakawa yoise 
maro o kia una wotetemo gena, sababu ona winakoka una magena kiano. 4 
Kagena de o Yesus wotemo onaka, "O nabi moi asa iwisihoromati gena o 
bi doku de o bi soa ma somoaka bato, duma ka cawali awi doku de awi 
soaka de awi gianongoru de awi awabira gena iwingakuwa." 5 O riho 
kagena o nonako ihahairani idalawa waaka so ka cawali o nyawa yamuruo 
naga yasisiri de ka awi gia wasipa'da de yalohaka. 6 So o Yesus wohairani 
'dadoohaso ona manga piricaya ihiwa. 


O Yesus awi muri yamogiowo de sinoto wasulo 


Magena de o Yesus wotag1 o bi doku ma sigilolino wageto-geto so una 
wodoto. 7 O Yesus awi muri yamogiowo dO sinoto watolomuno, la o 
kuasa wahikeka ma ngale o toka yodusu de wasulo so itagi yasosinoto. 8 
Duma una o siminiko wadedemokasi wotemo komanena, "Nia dodagi ma 
rabaka upa lo o kia naga nimagaho, cawali ka o didiki. Upa o maru 
nimagaho eko o pipi eko o sasao. 9 Nia tarupa nimasitibaku de nia baju 
gena ka nia roheka." 10 De wotemoli, "Nakoso o doku moika niwosa de 
ka o tahu moika nimasidodogu de upa nimatotuluru ma bati o doku 
magena niodongosa. 11 Duma nakoso o riho motka la nitulu, de ni'dehe 
'dalohawa sidago o habari 'daloloha magena lo yoise 1holu, o riho magena 
niodongosa. Duma nia 'dohu ma gaapo niaparikasi la imaaka o nonako moi 
onaka, sababu ona magena de manga fajaka o Gikimoi awi simaka." 12 
Kagena de ona itagi isihabari ena gena o nyawa yangodu bilasu itoba de 
imatoduba to ona manga dosano. 13 Igogou! O Yesus awi muri-muri o 
toka idala yodusuka, de o nyawa yasisiri manga saheku o gososo isiese so 
manga siri lo 'dalohaka. 


O Yohanes Wooos1 awi sone ma jarita 


14 Ma orasi magena ma Kolano Herodes woise ma ngale o Yesus de awi 
nonako 1hahairani sababu kagena o nyawa yadadala yaaka idadi manga uru 


ma beto. Sidago yaado o doku de o soaka so o bi nyawa itemo, "O Yesus 
gena o Yohanes Wooos1 asa woohokali! Ma sababu magegena una 
wamake o buturu la waaka o nonako ihahairani." 15 Duma o bi nyawa ma 
somoa itemo, "Una magena ma nabi o Elia woohokali." De ma binukali 
itemo, "Una manena o nabi wimomuane moili koloko o nabi o orasi 
'do'domaka." 16 So kagena de ma Kolano Herodes woglise komagena de 
una wotemo, "Ka o Yesus una manena o Yohanes Woo0s1! Kiaka 
'do'doma tasulo awi sahe yatolaka de manena woohokali!" 17-18 Ma 
sababu komagena ma Kolano Herodes womasininga en a gena ma orasi 
'domaka de ongo Herodias ma Kolano Herodes womikawika. Muna 
magena o Herodes ma nongoru masirete awi ronga o Filipus ma pe'deka. 
De o Yohanes he ma para ma dala wisidapano de wingamo o Herodeska, 
"Dalohawa nako ngona nomikawi ani nongoru ma pe'deka sababu muna 
magena ani mo'doka!" So o Herodes wasulo awi nyawaka o Yohanes 
iwitago la o bui ma rabaka wisingosaka. 19 Sababu ma ngale o Yohanes 
aw1 sidapano de awi ngamo magegena ongo Herodias mitoosa so o ngeko 
mosisari la ami edekati o Yohanes mowitooma, duma o Herodes iwijaga 
so o ngeko ihiwa. 20 Ma Kolano Herodes wosulo o buika o Yohanes 
iwijaga 1wisidodiahi, sababu iwinako o Yohanes una magena awi sininga 
iloa de ibanari de lo una magena o Gikimoi awi sosulo so wisubaka. De 
moili o Yohanes awi bicara o Herodes wodupa woise ngaroko 
wisigamamuka. 21 Ma dodoguka ongo Herodias ami orasi mamake ma 
Kolano Herodes awi sibuo ma wangeka so o Herodes waaka o rarame de 
wakoro o bobareta yangodu de awi kapita-kapita de o bi kawasa ma roriri 
to una awi pareta ma rabaka o Galilea ma dokuka. 22 O rarame magena 
ma rabaka ongo Herodias ami ngopa moselo so ma Kolano Herodes de o 
nyawa wakokoro ona magena lo midupa icarawa. So kagena de ma 
Kolano Herodes wotemo, ma jojaru magenaka, "Ngona o kia nodupa? 
Nagolo bato! Ngohi asa tonihike ngonaka." 23 So kagena de ma Kolano 
Herodes wojaj1 o jojaru muna magenaka ma bati wosasi. Ma Kolano 
Herodes wotemo, "O kia bato ngona nagolo ngohi asa tonihike ngaroko ai 
arata ma sononga moi ai tahu ma rabaka tonisitodihikeka!" 24 'Dabolo de 
o jojaru magena mosupu de mosano ma awaka, "Ai awa, 'daloha gena 


bilasu o kia tomagolo?" Ma awa mosango, "Hika nagolo o Yohanes 
Wooosi awi sahe." 25 O jojaru muna magena momatai-tai mokahika ma 
Kolano Herodeska de motemo, "Ngohi tomagolo o Yohanes Wooosi awi 
sahe, so o orasi manena 'dabolo o pigaku nongado la noihike ngohika!" 26 
Ma Kolano Herodes woise ami gogolo magena de to una awi sininga 
ipeleso, duma ami gogolo magena watolabutu idadikawa sababu wosasika 
awi nyawa wakokoro manga simaka. 27 So una gila-gila wisulo ma kapita 
moi wotagi o Yohanes Wooos]1 awi sahe wa'dehe. So kagena de o pajuriti 
moi wotagi o bui ma tahuka so o Yohanes Wooosi asa witolaka. 28 So de 
witola 'dabolo de o sahe magena o pigaku wongado de wotagi wahike o 
jojaru magenaka. De o jojaru magena mahikekali ma awaka. 29 O hali 
magena o Yohanes Wooos1 awi muri-muri yogiise de yanako, gila-gila ona 
itagi o Yohanes Wooosi awi bake ya'dehe so yapoosuka. 


Yanau yacala motoha o Yesus wasio'do 


30 La o Yesus aw1 sosulo asa ikahinokali imatolomu de o Yesus. Ona o 
manara yaaaka de yadodotoka 'dangodu isingangasu unaka. 31 Kagena o 
nyawa idala icarawa yahino de binuka iliho duma yadadala yahinoli sidago 
o Yesus de awi sosulo 10'do lo imadodoohawa. So o Yesus wotemo 
onaka, "Niahino potagi la pomatinga o riho moika la ngini 
nimasiwomakasi." 32 Magena de imajobo o deruku ipane so imatinga o 
pido moika. 33 So de o nyawa yadadala yakelelo imatuluru o riho moika 
de yanako ona magena nagoona. So o nyawa o bi doku ma sigilolino 
magena itagi itowongi so I'domaka o riho kiaka o Yesus de awi sosulo 
yamemetaka gena. 34 Ma orasi o Yesus o deruku wouti, una wamake o 
nyawa yadala icarawa. So una wagalusiri onaka, "Kodo! Ona manena 
koloko o duba ma sowohi ihihiwa." Magena de una o moi-moi wasidoto 
idala o nyawa ona magenaka. 35 So de 'dama'da-ma'da de o Yesus awi 
muri-muri itemo unaka, "Upa sidago 'daputu sababu o riho manena 
imatingano. 36 Nakoso 'daloha, o nyawa yadadala manena nasulo itagi la 
ona o ino imaija o doku de o soaka." 37 Duma o Yesus wotemo, 
"Ngaroko he upa! La ngini bato niasio'do!" De ona itemo, "Nakoso o 


nyawa manga dala manena de miasio'do gena ma pipi o kiaka po'dehe de o 
roti miija la miasio'do!" 38 Kagena de o Yesus wosano, "Kagena naga de 
nia maru? Hika nitagili o nyawa yadadalaka niatailako." So ona 
yatailakoka de yotemo, "De maena duma cawali o roti ngai motoha de lo 
o nao ngai sinoto." 39 So o Yesus wosulo awi muri-murika, "Hika o 
nyawa yadadala magena niasigogeku o dumule ma 'dokuka imatotolomu." 
40 So o nyawa yadadala magena imagoge imarihi-rihi. Kanaga o dolomu 
ma nuka yararatu moi de lo o dolomu ma nukaii yamomoritoha. 41 So 
kagena de o Yesus o roti ngai motoha de o nao ngai sinoto wa'dehe de 
womantataga o dipaye de awi sukuru watide o Gikimoiye. 'Dabolo de una 
o roti magena watepi-tepi de awi muri-murika wahlke la ona yasitoku o 
nyawa yadadalaka magena. Komagena lo o nao ngai sinoto waaka so 
yasitoku o nyawa yadadalaka magena. 42 La o nyawa yadadala magena 
yao'do sidago yapunu. 43 So kagena de 10'do 'dabolo de awi muri-muri o 
ino ma soohu yatolomu so ma boloi yamake o karaja mogiowo de sinoto. 
44 O mo yaoo'do magena ka yanau gena yacala motoha. (O ngope'deka de 
o ngopa gena yaetowa.) 


O Yesus o ake ma 'dokuko wotagi 


45 La magena 'dabolo de o Yesus wotemo awi muri-murika, "Nitagi o 
deruku nipane la niside kadoka o doku Betsaida o talaga ma sonongaka. 
Ngohi asa o nyawa yadadala ona magena tasulo ilihokasi." 46 So de o 
nyawa yadadala magena ilihoka, de o Yesus o pido moika wakahika la 
womania. 47-48 So de 'daputuka de o deru magegena o talaga ma 
dongirabaka yahika de yohoru isangisara sababu o paro manga simano. O 
Yesus o dududuka womatengoka duma awi muri-muri o deru ma rabaka 
gena ka wakelelo. So he 'daginita de o Yesus wahika onaka de o ake ma 
'dokuko wotagi. Duma o Yesus asa wahika manga deru ma dateka, 49-50 
de awi muri-muri wikelelo o ake ma 'dokuko wotagi. Ona magena 
wikelelo una o ake ma 'dokuko watagi de ona isawangi so imatotoore, 
"We! O toka! O toka!" So imasidotirineku. Duma gila-gila o Yesus woaso 
de wotemo, "Nia sininga niapoputuru, ngohi manena o Yesus so upa 


nimodo!" 51 La una wahika so manga deruku wopane de o paro magena 
itoguka de 10goka. So o Yesus awi muri-muri magena yohairani icarawa, 
52 sababu kagunugo asa o nonako ihahairani wasikeleloku ma ngale o roti 
ngai motoha duma manga sininga 'datogoi icarawa. So isusa ona isihoda 
de yasahe to una awi buturu komagena ma lamo. 


Yasisiri o Genesaretka o Yesus wasitogu 


53 Ma orasi o Yesus de awi muri-muri imasidiado o talaga ma sonongaka 
de o Genesaret ma bobanesa itahu so kagena manga deru yatapuku. 54 
Magena de ona o deruno isupu so o Yesus wikelelo de o nyawa gila-gila 
winako. 55 So imagogora moi-moi manga dokuka itagi so o nyawa 
yasisiri manga jongutuku yasitide de o Yesuska yangaho kiaka yogiise una 
kagena naga. 56 Komagena lo kiaka bato una wotag] o bi soaka eko o bi 
dokuka, ona o nyawa yasisiri o pasar ma dateka yahahadoku de igolo 
unaka, "Baba Guru, nako nomisimaha hitilahi ani juba ma ngoguka sutu 
miacoho!" La o nyawa nagoona yacocoho gena manga siri itoguka. 


O Yesus de o Farisika imatekesikokoholu ma ngale manga gia ma diodo 


7:1 O wange motku de o Farisika ma nyawa o bolu moi, de o guru agama 
yamuruo naga o Yerusalemno yahino de itagi imatolomu o Yesuska. 2-4 
O Yahudika ma nyawa yangodu ma bobolo1 o Farisika ma nyawa ona 
magena o adati de o galepu yacocoho, ka o ete de o toporasi. O galepu ma 
dodagi magena yamote so ona magena 10'do waasi, nakoso manga gia 
yatiodo waasi. Kamagena lo o pasarka itagi la ilihono bilasu manga gia 
yatiodokasi de asa 10'do. De kanaga idalasi o ete de o topora manga adati 
de manga galepu yacocoho ma bati orasi manena, maro o lelenga de o 
boso eko o hito ma leleani patiodo lo de ma galepu. So ma orasi ona itagi 
imatolomu gena ona yakelelo o Yesus awi muri-muri io'do de manga gia 
yatiodowa de yamotewa manga adati de manga galepu, ena gena bilasu 
manga gia yatiodokasi imamote maro o kia o Farisika yotetemo gena. 5 
Ma sababu magegena o bi Farisika ma nyawa de o bi guru agama o 


Yesuska wisano, "He! 'Dadoohaso ani muri-muri 10'do de manga gia 
yatiodowa? De kiaso ona yamotewa to ngone nanga ete de nanga topora 
manga jojoho?" 6 Kagena de o Yesus watemo, "Igogou, ngini manena 
nitotodamatoko! So itero maro ma nabi Yesaya wotemo i'domaka de 
wosilefoka ma ngale ngini manena. Ena gena, 'O Gikimo1 wotemo 
komanena, O bi nyawa ona magena ihoromati ngohi, cawali manga uru ma 
kahika, duma manga siningaka gena ihiwa. 7 Ma faida ihiwa ona isuba 
ngohika, sababu o adati de o galepu to nyawa yadoto, itemo magena 
koloko to ngohi ai bobita!' 8 "O Gikimo1 awi bobita ngini niapalako duma 
o bobita o nyawano ngini niacoho niaamo-amo." 9 La o Yesus wotemoli 
onaka, "Igogou, ngini nicawaro so o Gikimo1 awi demo niabultitu ma ngale 
nisilaku to ngini nia adati de nia galepu masirete. 10 O Musa o bobita 
winihikeka gena, 'Niahoromati to ngini nia baba de nia awa,' de 'Nagoona 
manga awa de manga baba la yatemo 'datorou ona magena manga fanggali 
bilasu yatooma.' | | Duma ngini niasidoto o nyawaka: Nakoso o nyawa 
moi awi dodihimoka wotemo, 'Ai baba de ai awa, ngaroko o pipi ngohi 
bilasu tinihike nginika magena ka to ngohi ai suba o Gikimoika, 12 o 
nyawa una magena wisimahaka ma baba de ma awa upa wariwo. 13 Ma 
ngale de to ngini nia dodoto masirete aku o nyawa ona magena yacoho 
manga adati de manga galepu, duma o Gikimoi awi demo de awi bobita 
ngini napalako. Kanaga idalasi o damato de o gulai ngini asa maaaka 
imatero komagenena." 


O kia naga moi o nyawa yasitorou 


14 La o Yesus waasokali o nyawa yadadala magena de wotemo onaka, 
"Hika niise to ngohi ai ade-ade manena la ngini asa niasahe de nianako. 15 
O kia ngone pao'do la iwosa nanga rabaku de aku inasitorou? Hiwa! 
Cawali o kia nanga rabano isusupu magena 'dafaja. 16 So nakoso de nia 
ngauka ma ngale nimasigise tanu ngini niise de niasigogiseka." 17 Ma 
orasi o Yesus o nyawa yadadala wadongosaku so wotagi o tahuka 
wowosa de awi muri-muri yosano unaka, ma ngale idodooha to una awi 
ade-ade magegena. 18 Kagena de o Yesus wotemo onaka, "Ce! So niiseka 


de ka niasahe waasi! 'Dadoohaso ngini niasahewa, ena gena o kia una 
wao'doka una magena o dorouka wingahowa, so upa nitemo una witorou. 
19 Sababu o kia waoo'do magena to una awi siningaku iwosawa duma 
iwosa awi pokoku so ma duuru de wosihoho so isupukali." (De o Yesus 
aw1 demo manena una wasingangasu, so o ino 'dangodu gena aku ngone 
pao'do.) 20 So kagena de o Yesus wotemokali, "O kia bato o nyawa 
manga bi rabano isusupu yasitorou ona magenaka. 21 Sababu manga 
rabano, ena gena manga siningano, asa ibao so manga manara isidodarafa, 
itotosi, itotooma, 22 isusundali, yatotodamato, ronga ma dorou iaaka, de 
lo o akali ma dorou yapapake; yatotesere, manga adati ihiwa, 
yatotodoosa, imakodaku, de isusa padoto sababu manga sahe 'datogoi. 23 
O bi dorou 'dangodu kiaka ibabao to ona manga sininga ma rabano, 
magena yasidadi o nyawa ona magena o nyawa ma dorou." 24 Kagena de 
o Yesus wodongosa o riho magena. 


O ngope'deka moi o Siria Fenisiano ami piricaya 


So de o Yesus wotagi o doku Tirus ma sigilolika de wowosa o tahu moika 
womamingihu la o nyawa upa winako una kagena naga. Duma awi habari 
'domaka so o nyawa winakoka. 25-26 De lo o ngope'deka moi mogiiseka, 
muna magena o Siria ma dokuno o Fenisia ma tonaka so o Yahudika ma 
nyawa misowo. To muna ami ngopa moi o toka mingosa so mitogosaka, 
so muna motagi o Yesuska, de mobukuku de ami suba matide de mogolo 
la o Yesus aku o toka wodusu ami ngopa magenano. 27 Kagena de o 
Yesus wosango de wotemo munaka, "Bilasu ngona notamaha la o bi 
ngopa o ino pahike i'doma de 10'do yapunuka. Sababu 'dalohawa o bi 
ngopa ma ino de pa'dehe so o kasoka pongike." So o Yahudika wosiade 
maro o bi ngopa, de o nyawa ma bi somoa wosiade maro o kaso. 28 De o 
ngope'deka muna magena mosango motemo, "Kodo, Baba! O bi kaso o 
meja ma litimika lo yodamaha o bi ngopa manga ino ma reremo, la nako 
itura de o kaso magena lo aku yao'do." 29 De o Yesus wotemo munaka, 
"Sababu ani sosango itero de nagogou ma loha, o orasi manena 'dabolo ani 
ngopa ami toka asa imaho1 de mitogosakawa. So notagi la noliho ani 


dokuka." 30 O awa muna magena moliho ami tahuka de momimake ami 
ngopa mitotogosa magena momaiduka sababu milohaka de igogou ami 
dogosa lo isisaka. 


Womomou moi o Yesus wisiloha 


31 O Tiruska womajobo o Sidon watilaku de asa wotagi o Galilea ma 
talagaka. Womasidiado o doku mogiowo ma daera ma rabaka de 32 O 
nyawa moi witotopongo de awi la'de itimisi o Yesuska witota. O nyawa 
una magena awi dodiao moi o Yesus iwibaja la tanu wipa'da. 32 So 
kagena de una iwitinga o nyawa yadadalano de awi raraga awi ngauka 
wosiguruto de awi kibi wosipalasa awi la'deka. 34 O dipaye womamataga 
so awi woma walia de wotemo, "Efata," ma ngale "Ipelenga!" 35 Kagena 
de awi ngau ipelenga so womasigiseka de awi la'de ipalata so aku 
wobicaraka. 35 De ona magenaka wasibobita, "Upa lo nisingangasu." 
Ngaroko wapoma komagena duma ona foloika isibicara. 37 So o nyawa 
yangodu ka yohairani icarawa de yotemo, "Niakelelo! Yatotopongo lo 
imasigise de imomou lo ibicaraka. 'Dangodu waaaka gena ka idadi 
'daloha." 


O nyawa yacala iha o Yesus wasiodo 


8:1 Ma orasi magena de o nyawa yadadala o bolu moi yahino 
imatolomukali. To ona manga ino ihiwaka, so o Yesus awi muri-muri 
waaso de wotemo onaka, 2 "Kodo! Ngohi tagalusiri o nyawa yadadala 
ona manena. He o wange saange 'dabolo ona manena dede ngohi de o 
orasi manena ona manga maru ihiwaka. 3 Nakoso ngohi tosulo ona iliho 
de manga poko ma raba ihiwa, done ona yalumo-lumo so o ngeko ma 
soaka de iruba. Foloisi o nyawa ma binuka manena ma soa ikukuruno." 4 
O Yesus awi muri-muri isango itemo, "Baba, o riho manena imatinga- 
tingano. De o ino kiano pamake la o nyawa yangodu manena pasio'do?" 5 
De o Yesus wosano onaka, "Kagena naga to ngini ningodu de nia maru?" 
De awi muri-muri itemo, "Manena naga ka o roti ngai tumudingi." 6 


Kagena de o Yesus wasulo o nyawa yadadala magena, yangodu o tonaka 
imagogeku. De o roti ngai tumudingi magena wa'dehe so aw1 sukuru 
watide o Gikimotye. 'Dabolo de o roti magena watepi-tepi de to una awi 
gia, so wahike aw1 muri-murika, la ona isitoku o nyawa yadadala 
magenaka. So awi muri-muri ona yaaka maro o kia una wasulo. 7 Kagena 
lo to ona de manga nao ibiuu'du ngai muruo naga. O Yesus wa'dehe o bi 
nao magena de awi sukuru idola o Gikimoika, de wasulo awi muri-murika 
so yasitokukali o bi nao magena. 8-9 Kagena de o nyawa ona magena 
yao'do sidago yangodu yapunuka — gena manga dala nagala yacala iha. 
'Dabolo awi muri-muri wasulo so o ino ma soohu yatolomu so yamake 
sidago o karaja tumudingi lo iwedo. 'Dabolo de o Yesus wasulo so o 
nyawa yadadala magena iliho moi-moi manga dokuka. 10 So una de awi 
muri-muri gila-gila o deruku ipane so imajobo itagi o Dalmanuta ma 
tonaka. 


O Farisika manga gogolo o Yesus waaka o nonako 1hahairani 


11 O Farisika yamuruo naga yahinokali o Yesuska so imatekekasango de 
o Yesus ma ngale o Yesus wisitura. Ona igolo o Yesuska la waaka o 
manara maro o nonako moi o dipaka gena igogou una wisihino o 
Gikimoino. 12 O Yesus womaridemo so wosango, "Ce! 'Dadoohaso o bi 
nyawa ma duuru o orasi manena, de yogolo ngohi taaka o nonako onaka? 
Toholu! Ngaroko nigolo nigegego lo ngohi taakawa o nonako maro 
komagena ma meta o nyawa ngini manenaka." 13 La o Yesus ona magena 
wadongosa de o deruku wopanekali, so womajobo kadoke o talaga ma 
sonongaka. 


O Farisika de lo o Herodes manga ragi 


14 O Yesus awi muri-muri imariwosa so o maru imagahowa. So ona 
ihawateri sababu manga deruka cawali o roti ngai moi. 15 O Yesus 
wotemo onaka, "Nimasitiari ma ngale o Farisika manga ragi de o Herodes 
awi ragi." 16 Kagena de o muri-muri imatekebicara moi de moika, de 


itemo, "Una wotemo komagena sababu to ngone nanga roti ihiwa." 17 O 
Yesus wanako awi muri-muri manga sininga de o kia ona isibicara. So una 
wotemo onaka, "Ce! Ngini niasininga isusa ma ngale to ngini nia roti 
ihiwa. 'Dadodoohaso ngini nianako waasi de niasahe waasi sidago o orasi 
manena. Kodo, kiaso nia sininga 'dabongo komagena! 18 To ngini de nia 
lakoka duma niakelelowa, de to ngini de ma ngauka duma niisewa! Ngini 
niosiningawa al nonako thahairani. 19 Ma orasi o roti ngai motoha 
tatepi-tepi de o nyawa yacala motoha tahike so yao'doka. Sababu ngini 
masirete niatolomu so ma soohu o karaja muruo?" So ona itemo, "O 
karaja mogiowo de sinoto." 20 "De ma orasi moikuli ngohi o roti ngai 
tumudingi tatepi-tepi de tasio'doka o nyawa yacala iha. Lo kanaga ma 
soohu o karaja tumudingi, magena lo ngini masirete niatolomu. 21 So! 
Idodooha nianakowa eko niasahe waasi?" 


O Yesus o nyawa wopipilo moi wisiloha 


22 O Yesus de awi muri-muri imasidiado o Betsaidaka, de o nyawa moi 
wopipilo iwingaho o Yesuska. De o Yesus iwibaja la tanu o nyawa 
wopipilo una magena iwipa'da la womasigelelo. 23 Magena de o Yesus o 
nyawa wopipilo una magena iwituda so wisisupu o doku ma duduka. La o 
Yesus to una awi kibi wisipurai awi lakoko de awi gia wosipa'da de 
wisano, "Nomasigeleloka?" 24 Kagena de o nyawa magena womaginano 
awi simaka de wotemo, "Iya, ngohi o nyawa takelelo, duma maro ka o 
gota ma hutu itagi-tagi!" 25 So o Yesus awi gia wosipa'dakali awi lakoka. 
So orasi magena 'dabolo de awi lako 'dalohakali so womasigeleloka, de 
wanako itiaika. 26 Komagena de o Yesus wosulo unaka, "Tagi noliho! De 
upa lo nokahikakali o doku magenaka." 


O Petrus wotemo o Yesus o Salamati ma Kolano 


27 o Yesus de awi muri-muri itagi o Kaisarea Filipi ma soa de ma dokuka. 
Itagi so manga dodagi ma rabaka o Yesus wasano onaka, "Niise o nyawa 
isibicara, naguuna ngohi manena?" 28 De ona isango itemo, "O Yohanes 


Wooosi, de ma binukali itemo o Elia, de o nyawa ma somoali itemo ngona 
o nabi moi." 29 So kagena de o Yesus wosano onaka, "Duma nako ngini 
masirete ngohi manena naguuna?" O Petrus wotemo, "Baba, ngona 
manena o Salamati ma Kolano, kiaka o Gikimoi wihirika de awi hino 
itekaka o Yahudika yododamaha." 30 La komagena de o Yesus 
wasibobita onaka, "Ma ngale ngohi gena upa lo nisingangasu o bi nyawa 
moika." 


O Yesus wodedemo awi sangisara de awi sone 


31 'Dabolo de o Yesus womadedemo awi muri-murika ena gena: "Ngohi 
manena, o Nyawa ma Duhutu, done o Yahudika manga roriri, o imamka 
ma bi sahe, de o bi guru agama ona imahara ma dorou. So asa isisangisara 
'dasiri ma bati itooma de isosone, ngaroko komagena iaka duma o wange 
saangeka de ngohi toohokali." 32 Awi sangisara de awi sone ma ngeko 
gena o Yesus awi muri-murika wosingangasu wosttotiaika. La o Petrus 
woise de o Yesus awi glaka walia la imatinga gila-gila wisidapano 
wotemo, "Baba Guru, tanu o Gikimo1 wonisiraro la upa idadi komagena." 
33 Duma o Yesus womakiliho de wakeri-keri awi muri-murika de o 
Petruska wisidapano wotemo, "He Toka ma Kolano, nolo'da! Ani sininga 
magena imaterowa de o Gikimo1 awi sininga, duma ani sininga gena ka o 
nyawa ma sininga!" 34 De asa o Yesus o nyawa yadadala dede awi 
muri-muri watolomuno so wasibicara onaka, "O nyawa nagoona la imote 
ngohi, bilasu imahadoku so o moi-mo1 manga sininga ma rabaka 
ya'dohaka la imote-mote ngohi, de ya'dohawa nakoso o sangisara ma 
sangahadi yamoku ma bati yosone. 35 Sababu o nyawa nagoona la manga 
rohe isiboso, ona magena done isoneka de asa yaumo o uku itatatuwa o 
sangisara ma 'dokuka. Duma o nyawa nagoona manga oho ma salamati 
isisa ma ngale ngohi de o Gikimo1 awi habari 'daloloha, done isone duma 
asa 10ho o Gikimo1 awi simaka. 36 Ngaroko o nyawa moi wotemo o dunia 
de ma raba manena ka to una, duma 'dangodu magena ma faida ihiwa, 
nakoso ma duuru una o uku isosora ma rabaku wiumo. 37 Sababu o oho 
ikokakali gena pamakewa de o guraci de o salaka positagali, eko lo 


akuwa paija de o pipi. 38 Ma orasi manena o dunia iwedoka de o dorou so 
o Gikimo1 iwidongosaka. So upa o nyawa yama'de isihakawaro ma ngale 
ngohi de ai dodoto. Sababu nagoona yama'de isihakawaro ona magenaka 
ngohi o Nyawa ma Duhutu lo asa ona tanako taholu ma orasi ngohi 
tahinokali o duniaku dede o Gikimo1 awi mulia de o bi malaikat 'datetebi." 


9:1 De o Yesus wotemoli, "Niososininga, yamuruo naga to ngini nia 
sidongirabano done isone waasi, nakoso yakelelo waasi o Gikimo1 awi 
pareta 'dapoputuru." 


O Yesus wisimulia 


2 O wange butanga ipasaka de o Yesus wangaho awi muri yaruwange ena 
gena o Petrus de o Yakobus de o Yohanes, itagi imatinga o tala ikukuruye 
moika. To ona manga goginano ma rabaka o Yesus awi jamani ingali, 3 
awi baju idadi 'daare de isiru -- pamakewa papoka de 'datebi maro 
komagena. 4 Kagena de awi muri yaruwange iwimomote gena yakelelo o 
Yesus de o Elia de o Musa imatekebobicara. 5 So o Petrus wotemo o 
Yesuska, "Baba Guru, 'daloha bai ngone lo ngo kanena, so o dadaru ngai 
saange miaaka, ngai moi to ngona, ngai moi to Musa, de ngai moi to Elia." 
6 Patotiai gena o Petrus wanakowa o kia bilasu una wosibicara sababu una 
de awi dodiao yasinoto o modo ma rabaka. 7 Kagena de o lobi-lobi o bolu 
moi iuti so yasaoka de o lobi-lobi ma rabano o ili moi iise itemo, "Una 
manena to ngohi ai ngopa towidododara ka una bilasu niwisigise!" 8 
Manga lako yatawi so ato imatodoka so yanano o nyawa yasinoto magena 
lo yahiwaka cawali o Yesus womatengoka. 9 So ma orasi ona iuti o talaku 
de wasibobita onaka, wotemo, "Upa lo ngini nisingangasu o nyawaka, o 
kia ngini niakokeleloka ma bati ngohi, o Nyawa ma Duhutu, tomomi ai 
sone ma rabano." 10 La o Yesus awi muri-muri yacoho to una awi beseso 
magena, duma ona masirete manga sidongirabaka isibicara itemo, "To una 
awi demo 'wosoneka so wipoosuka de woohokali' ena gena ma ngale o 
kia?" 11 Mutuwade ona o Yesuska yosano itemo, '""Dadoohaso o bi guru 
agama yodedemo gena o Salamati ma Kolano iwihiwasi de bilasu o Elia 


wahino wo'domano?" 12 So o Yesus wasango wotemo, "Magena itero, O 
Elia gena igogou wahino wo'domano ma ngale wosidailako de o bi 
moi-mo1 wosidiahi. Duma o kiali o buku ma rabaka isilefo gena done o 
Nyawa ma Duhutu magena awi sangisara 'datubuso de lo o nyawa 
yadadala asa wiholu. 13 Duma ngohi totemo nginika, o nyawa imatero 
koloko o Elia gena womasidiadoka to ngini nia sidongirabaka, de o nyawa 
to ona manga sininga ma dupa yamote so wisisangisara. Magena itero de 
itiaika maro o kia isilelefo o buku ma rabaka idodooha o Yohanes Wooosi 
to una awi oho ma ngeko." 


O Yesus wisiloha o ngopa moi o toka wingongosa 


14 Ma orasi o Yesus de awi muri yaruwange ikahinokali de yakelelo o 
nyawa yadadala yasigilolino awi muri-muri ma somoali de o guru agama 
yamuruo naga imatekeributu. 15 So o nyawa yadadala o Yesus wikelelo 
de ona yatodoka, de imagogora o Yesus wisibubusu. 16 Kagena de o 
Yesus wosano o bi guru agama magenaka, "O kiali ngini nioributu?" 17 
Magena de o nyawa yadadala manga sidongirabano o nyawa moi wahino 
wosango, "Baba Guru, ngohi ai ngopa towingaho ngonaka. Una manena 
wimumusu de awi ill ihiwa sababu o toka wingosaka. 18 Nakoso o toka 
iwingosa de awi rohe wosipapaka o tonaku de awi uruno lo o geko isupu, 
awi ingi irita de awi rohe lo tiraka. So ngohi togolo ani muri-murika la 
yodusu o toka magena, duma ona yaakuwa." 19 So kagena de o Yesus 
wotemo onaka, "Idodooha ngini manena! Igogou-gogou ngini manena o 
nyawa nia piricaya ihiwa. Sidago o orasi ma muruosi ngohi togoge dede 
ngini de tinisisabari nginika? Nako komagena o ngopa magena 
niwingahono kanena!" 20 De ona o ngopa magena iwingaho o Yesuska. 
La o toka magena o Yesus wikelelo, de o ngopa una magena wiaka so awi 
rohe wosipapaka o tonaku de womalololo de awi rohe lo tiraka de awi uru 
lo igekoka. 21 La o Yesus wosano ma babaka, "He itekaka to una awi siri 
manena?" De ma baba wosango, "Ka wicecekesi. 22 So he ma para ma 
muruo naga o toka magena tanu witooma, so o uku ma rabaku wiuumo 
komagena lo o ake ma rabaku. So nakoso 'daloha, Baba, de tanu 


nowiriwo. Kodo, Baba! Noraigalusiri la nako ngona ka aku de nomiriwo 
ngomi!" 23 Kagena de o Yesus wosango wotemo, "Iya, nako ngona 
masirete ka naaku nongaku! 'Dangodu asa o Gikimo1 waaka hitilahi ngona 
nowipiricaya." 24 Gila-gila ma baba una womatoore, "Suba Jou, ngohi 
towingaku. Duma kodo! Ai piricaya ka ma cunu. So tanu noiriwo la ai 
piricaya nodogo la idadi 'daputuru!" 25 Orasi magena de o Yesus 
wakelelo o nyawa yadadala yahino iwisidolomu de una wosulo o toka 
magenaka wotemo, "He, toka wisitotopongo de wisimumusu, ngohi 
tonisulo nosupu o ngopa manenano de upa lo nokahinoli!" 26 O toka 
magena imatoore de o ngopa awi rohe magena iira de 1folo1 witirinekali de 
gila-gila o toka magena isupu o ngopa magenano. So o ngopa una magena 
koloko wosoneka sidago o nyawa yangodu itemo, "Una magena 
wosoneka!" 27 Duma o Yesus wotagi awi glaka wacoho de wilia 
wisimomi de gila-gila o ngopa magena una womaokoka. 28 'Dabolo de o 
Yesus o tahu moika womatingaka de awi muri-muri yahika so imasano, 
"Kiaso ngomi manena o toka gena miodusu miaakuwa?" 29 De o Yesus 
wosango wotemo, "O toka gena podusu paakuwa cawali ka pomania o 
Gikimoika. O ngeko ma somoali gena ihiwa." 30 Kagena de o Yesus de 
awi muri-muri imajobokali. 


O Yesus awi sone ma ngeko wodedemo 


So itagi o Galilea ma tonaka duma o Yesus woholu la upa lo o nyawa 
winako kiaka wogoge, 31 sababu to una awi muri-muri wadotosi. De una 
wotemo gena komanena: "Ngohi manena, o Nyawa ma Duhutu, done asa 
isidoa ai saturu manga gia ma sohaka so ngohi asa itooma, duma o wange 
saangeka de asa ngohi toohokali." 32 Magena de o Yesus awi demo de 
awi simodoto ma ngale gena ona yanakowa, duma ona yamodo de 
yododato imasano unaka. 


Naguuna ifolo1 wolamo 


33 O Yesus de awi muri-muri imasidiado o Kapernaum ma dokuka so 


imasidodogu o tahu moika, de wasano awi muri-murika, "Kangano o kia 
nimatekesikokoholu ma orasi o dodagi ma rabaka?" 34 Duma ona 
yama'de so imapopongoka, sababu o dodagi ma rabaka ona 
imatekesikakoholu ma ngale nagoona foloi ilamo to ona manga 
sidongirabaka. 35 So de o Yesus womatamiye de watolomu so 
wisigilolino de wotemo onaka, "O nyawa naguuna womau wolamo da o 
nyawa ma somoa, una magena bilasu womahadoku de wodupa wariwo o 
nyawa yangoduka." 36 'Dabolo de o Yesus o ngopa wiceceke moi 
wingahono so wisigokono to ona manga simaka. Gila-gila o ngopa magena 
witide de witoti de wotemo awi muri-murika, 37 "O nyawa nagoona 
manga siboso o ngopa manenaka sababu imote ngohi, magena imatero de 
ona lo ngohi isiboso. So o nyawa nagoona la isiboso ngohi, ona manga 
siboso ma manara magena lo ma meta ai babaka sababu ngohi una 
woisulo." 


Nagoona nanga dodiao de nanga saturu 


38 De o Yohanes wotemo o Yesuska, "Baba Guru, ngomi miwikelelo o 
nyawa moi o toka wodusu de to ngona ani ronga bai, Baba. So ngomi 
miwisimahawa, sababu una to ngomi mia dodiaowa." 39 Duma o Yesus 
wotemo, "Upa niwisimahawa una magena, sababu o nyawa moi lo yahiwa 
o nonako ihahairani waaka de to ngohi ai ronga gila-gila womabulutu de ai 
ronga ma dorou wogaka. 40 Sababu o nyawa inasasaturuwa, ona magena 
to ngone nanga dodiao. 41 Igogou 'daloha, o nyawa nagoona yodupa ngini 
iniriwo so o ake inisiudoka sababu ngini to ngohi ai dodiao, done ona 
magena yamake manga fanggali o Gikimoino. 


O siminiko upa sidago o nyawa o dorou yaaka 


42 "O nyawa wiceceke moi to ngini nia sidongirabano nagoona o sababu 
moi yaaka so ngohi he 1piricayakawa, lebelaha o teto ilalamo-lamo moi 
manga toloka posidopilikuka de o teoku palutuka. 43 Nakoso de ani gia la 
ngona o dorouku notura hika la ani gia ma sononga magena nabitoguka! 


Lebelaha ngona nooho dede o Gikimoi de ani gia ka ma sononga, upa 
sidago de ani gia ngai sinoto de ngona o sangisara ma 'dokuka asa niumo, 
ena gena o uku ma sora ikokakalika. 44 Kagena o uku itatatuwa, de o gai 
lo asa isonewa. 45 Nakoso de ani 'dohu la ngona o dorouku notura, hika la 
ani 'dohu magena nabitoguka! Lebelaha ngona nooho dede o Gikimoi de 
ani 'dohu ka ma sononga, upa sidago de ani 'dohu ngai sinoto de ngona o 
sangisara ma 'dokuka asa niumo. 46 Kagena o uku itatatuwa, de o gai lo 
asa isonewa. 47 Nakoso de ani lako la ngona o dorouku notura, hika la ani 
lako ma gomo magena napeleuka! Lebelaha ngona nooho dede o Gikimoi 
awi pareta ma rabaka de ani lako ka ma sononga, upa sidago de ani lako 
ngai sinoto de ngona o sangisara ma 'dokuka asa niumo. 48 Kagena o uku 
itatatuwa, de o gai lo asa isonewa. 49 O nyawa isigeto asa manga dorou 
isitebi de o uku ma sahu, imatero koloko o gaso o duba ma lake isitebi de 
o gasi la o Gikimo1 wodupa. 50 To ngini nia oho imatero de o gasi, so 
nakoso o gasi magena 'dahaoka, done de o kia posiaka la aku 'damirikali? 
Togolo! Tanu ngini gena upa nimatekesikokoholu, duma nidadi maro o 
gasi 'daloloha la o nyawa nidupa de nia oho ma rabaka gena ka cawali o 
rimo1 de o sohi." 


O Yesus awi dodoto ma ngale o ngongolu 


10:1 Dabolo de o Yesus o riho magena wodongosa so wotagi o Yordan 
ma sonongaka o Yudea ma tonaka. O bi nyawa yadadala yahino o Yesus 
widolomunoli. Kagena de o Yesus wadotokali ona magena maro to una 
awi manara. 2 O Farisika ma nyawa yamuruo naga yahinokali de manga 
edekati o Yesus awi sala yasari so itemo, "Mote nanga agama ma bobita 
aku o nyawa manga pe'deka yaholu?" 3 Kagena de o Yesus wosango, "O 
Musa o bobita winihike nginika gena idodooha?" 4 De ona yosango, "O 
Musa womisimaha ngomi aku miaholu to ngomi mia pe'deka, hitilahi 
ngomi o ngongolu ma surati miakakasi." 5 De o Yesus wasitemo onaka, 
"Sababu to ngini nia sininga 'datogo1 sidago o Musa o bobitaka wosilefo. 6 
Duma ma solano, ma orasi o Gikimoi o nyawa waaka gena o Gikimoi awi 
demo ma rabaka itemo, 'O Gikimoi waaka o nyawa yanau de o 


ngope'deka. 7 Ma sababu magegena yanau bilasu ma baba de ma awa 
yadongosa de imarimoi de manga pe'deka, la idadi ka ka moi, $ so ona 
magena yasinotokawa duma ka ka moi.' 9 Ma ngale magegena so o kia o 
Gikimo1 wasirimoika upa lo o nyawa pasiritinga." 10 'Daboloka de o 
Yesus o tahuka wowosa de awi muri-muri wimote la yosano o kia una 
wosibobicaraka gena. 11 O Yesus wotemo onaka, "Naguuna ma pe'deka 
womiholuka de wokawi de o ngope'deka ma somoali, una magena 
wosundali ma ngale ma pe'deka ma nonomaka. 12 Komagena lo o 
ngopedeka moi ma roka mowiholuka de mokawi de yanau ma somoall, 
muna magena mosundali ma roka ma nonomaka." 


O Yesus o ngopa wasibarakati 


13 O wange moiku o bi nyawa manga ngopa o Yesuska yaaho la wapa'da 
de wasibarakati, duma awi muri-muri yatoosa so yadogore, "Upa 
niahika!" 14 Ma orasi o Yesus wakelelo o hali magena, una wongamo de 
wotemo onaka, "Nia'dohaka la o bi ngopa magena yahino ngohino, upa lo 
niafati de io niasimahawa, sababu o bi nyawa imatero maro o ngopa 
magena asa yaaku 1wosa o Gikimo1 awi paretaka. 15 Igogou-gogou 
totemo nginike, o nyawa moi lo waakuwa wamake o Gikimo1 wipareta 
nakoso una magena woholu o Gikimoi una wipareta maro ka o ngopa 
moi." 16 Kagena de una o bi ngopa magena watoti de awi gia wosipa'da 
manga sabiku so wasibarakati. 


O nyawa wokakaya moi 


17 Ma orasi o Yesus awi dodagi wadofakali de o nyawa moi widogogora 
unaka. De o nyawa una magena wobukuku de wosuba o Yesuska de 
womasano, "Baba Guru, ani sininga 'daloloha, ngohi bilasu o kia taaka la 
tamake o oho ikokakali?" 18 'Dadoohaso ngona notemo ngohi ai sininga 
'daloha? Kanena moiwa manga sininga 'daloloha, cawali o Gikimoi 
masirete. 19 Ngona nanakoka o Gikimo1 awi bobita: 'Upa ngona notooma, 
upa ngona nosundali, upa ngona notosi, upa nitodamato ani dodiaoka, upa 


m 


nosidarafa de lo nahoromati ani baba de ani awa." 20 De una wosango 
wotemo, "Baba Guru, o bobita 'dangodu magena tamoteka ma orasi ngohi 
ka togogohiduurusi." 21 O Yesus iwitailako o nyawa una magena de 
wigalusiri so Wotemo, "Cawali o ngai moisi naaka waasi. Notagi la ani 
ronga moi ani tahu ma rabaka nosiija de ma pipi o nyawa isususaka 
nasitoku, la ngona asa namake o arata ma duhutu o sorogaka. 'Daboloka 
de nahino, la noimote ngohi." 22 Woise o Yesus wotemo komagena, so 
kagena de o nyawa una magena awi sininga itura, so wotagi o riho magena 
wodongosa de awi sininga ipeleso sababu una magena wokakaya moi. 23 
La o Yesus womaginano awi muri-murika de wotemo onaka, "Isusa 
icarawa o nyawa ikakaya iwosa o Gikimo1 awi pareta ma rabaka!" 24 Awi 
muri-muri asa yohairani o Yesus awi demo magena. Duma una wosidadu 
wotemo onaka, "Ai ngopa-ngopa, igogou isusa o nyawa asa iwosa O 
Gikimo1 awi paretaka! 25 Lebelaha o unta moi asa iwosa o yaiti ma 
kupeka nako positetero o nyawa wokakaya moi wowosa o Gikimo1 awi 
pareta ma rabaka." 26 O Yesus awi demo magena awi muri-muri foloi 
yohairani, sidago imatekebicara moi de moika, "Nako igogou komagena, 
done nagoona asa aku 1wosa o salamatika?" 27 O Yesus wakeri-keri de 
wotemo, "Nakoso maha de o nyawa manga manara o duniaka gena 
idadiwa, duma nakoso maha de o Gikimoi awi manara asa idadi sababu 
'dangodu magena aku una waaka. 23 De o Petrus wotemo, "He! Ngomi 
manena mia moi-mo1 lo 'dangodu miodongosaka so minimoteka, Baba, so 
o kia asa miamake?" 29 O Yesus wotemo, "Igogou, o nyawa nagoona 
manga tahu yodongosaka, eko manga gianongoru de manga awabira, eko 
manga awa de manga baba, eko manga ngopa-ngopa, eko lo manga doro 
sababu ma ngale ngohi de o habari 'daloloha o Gikimoino, 30 ona magena 
asa yamake foloi idala o orasi manena. Ona asa yamake ma giliho sidago 
ma para o ratu mo1 to ona manga tahu, manga gianongoru, manga awabira, 
manga awa, manga ngopa-ngopa, manga doro de o moi-moi o duniaka, de 
komagena lo o sangisara. De ma orasi ma simaka asa o nyawa ona 
magena yamake ma fanggali o oho 'daloloha de ikokakali. 31 Duma 
igogou, done o nyawa yadala o orasi manena isi'do'doma done asa 
itotuuru, so O Orasi manena o nyawa yadala ibitototuuru done asa 


isi'do'domakali. 
Ma para ma saangeka o Yesus wodedemo awi sone ma ngeko 


32 'Dabolo de o Yesus de awi muri-muri manga dodagi yadofakali so 
ikahie o doku Yerusalemye. O Yesus wotagi wo'do'doma, awi muri-muri 
yototuuru de yamalo manga rohe 'datora. De o nyawa yadadala imomote 
gena yamalo yamodo. Kagena de o Yesus de awi muri-muri imatingaka so 
womasingangasu onaka done o kia asa idadi una masireteka. 33 So o 
Yesus wotemo onaka, "Niise la nianako. Ngone manena pokahie nanga 
meta o Yerusalem ma dokuka. So kagena pahika de ai orasi yaadoka o 
Nyawa ma Duhutu ngohi manena asa isidoa to ngohi ai saturuka ena gena 
o imam ma bi saheka de o bi guru agamaka, la isitatapu ngohi manena 
bilasu isosone. 'Dabolo de asa isidoakali o nyawa o Gikimoi winanakowa 
ona magena o bi nyawa o aheli ma somoaka. 34 La ona magena igagaka 
isiihe de ihobi de ingangapo de lo itooma. Duma o wange saangeka de 
ngohi asa toohokali." 


O Yakobus de o Yohanes manga gogolo 


35 'Dabolo de o Zebedeus awi ngopa-ngopa, o Yakobus de o Yohanes, 
yahino o Yesuska de itemo, "Baba Guru, nako yaaku de o kia naga moi 
miodudupa mimagolo ngonaka la tanu nomihike ngomika." 36 De o Yesus 
wosano, "O kia niadupa ngohi tinihike nginika?" 37 De ona yosango, 
"Ngomi miadupa nakoso ma orasi nopareta nimulia ma rabaka de 
mimatami moi ani girinaka de moi ani gubalika la ngone popareta." 38 
Kagena de o Yesus wotemo onaka, "Igogou! Ngini nianakowa o kia 
niagogolo gena. Sababu nako nimode komagena, bilasu nimode niaudo o 
sangisara de o sone ma udo-udo maro ngohi tauudo de lo nisimomoku o 
sangisara de o sone ma sasaru maro ngohi isimomoku gena. So tinisango 
nginika, ka niaaku?" 39 De ona yosango itemo, "Ngomi ka miaaku." 
Mutuwade o Yesus wotemokali onaka, "Igogou! Ngini lo done asa niaudo 
ma udo-udo maro o kia ngohi asa tauudo gena, de lo nimomoku maro o 


kia ngohi asa tamomoku gena. 40 Duma ma ngale nagoona asa imatami al 
girinaka eko ai gubalika, magena ngohi ai hakuwa so tositatapuwa. 
Magena maha de o Gikimo1 sababu ka una wanako de wositatapuka 
nagoona asa imatami o riho magegenaka." 41 Ma orasi awi muri 
yamogiowo yolse manga gogolo komagena, de ona yatoosa so o Yakobus 
de o Yohanes yangamo. 42 So o Yesus watolomu yangodu so yahino 
unaka de wotemo, "Ngini ningodu nianako o bobareta o dunia manena ma 
'dokuka manga kawasa yasidipito so manga oho isangisara. De o bobareta 
yalalago gena asa yapoloso so manga oho itibalangu. 43 Duma ngini upa 
komagena! So bilasu komanena; naguuna womau wolamo to ngini nia 
sidongirabano una magena bilasu wodadi to ngini nia gilalo. 44 De 
naguuna womau wo'do'doma to ngini nia sidongirabano, una magena 
wog]lalo ma ngale ngini ningoduka. 45 Mutuwade ngohi, o Nyawa ma 
Duhutu lo, tahino la ma ngale ngohi ileleani gena hiwa, duma ngohi tahino 
ma ngale o nyawa taleleani. Komagena lo ai oho tahike ma ngale o nyawa 
yadadala isalamati." 


Wopipilo o Bartimeus o Yesus wisilohaka 


46 De o Yesus o Yerikhoka womasidiado. So o orasi magena 'dabolo de o 
Yesus de aw1 muri-muri de o nyawa yadadala o doku magena yodongosa 
so itagi yahika o doku ma ngoguka de kagena naga o nyawa moi wopipilo 
awi ronga o Bartimeus gena o Timeus ma ngopa una magena o ngeko ma 
dateka wogogeku de wogogolo. 47 Orasi magena una woglise o Yesus o 
Nasaret ma nyawa nogena wakahino, so una womatoore, "Ya Yesus, o 
Salamati ma Kolano! Kodo, noigalusiri ngohi!" 48 De o nyawa yadadala 
iwingamo una itemo, "Nomapopongo!" Duma una ifolo1 womatotoore, 
"Suba Jou! O Salamati ma Kolano! Kodo, noigalusiri ngohi!" 49 Kagena 
de o Yesus womatogu de wotemo, "Tagi la niwiaso una magena." So ona 
iwiaso o nyawa wopipilo de itemo, "Nomarihi-rihi! To ngona ani ukuru ma 
loha sidago o Yesus woniaso, so nomaoko la notagi!" 50 Kagena de o 
nyawa wopipilo magena awi baju wosipaka de ta1-ta1 womaoko so wotagi 
o Yesuska. 51 O Yesus wisano o nyawa wopipiloka, "O kia nodupa ngohi 


taaka ngonaka?" De o nyawa wopipilo wosango wotemo, "Baba Guru, 
ngohi todupa tomasigelelo." 52 Kagena de o Yesus wotemo, "Notagi, 
sababu de to ngona ani piricaya ngohika, asa nisilohaka." O orasi magena 
'dabolo wopipilo asa womasigeleloka de o ngekoka wotagi o Yesus 
1wimote-mote. 


O Yesus o Yerusalemka wowosa 


11:1 Ma orasi o Yerusalem yadumuka so ona imasidiado o doku Betfage 
de o Betania o tala Zaitun ma ngunuka. Kagena de o muri yasinoto wasulo 
itagi doma. 2 De o Yesus wotemo, "Nitagi o doku magenaka! Kagena 
niwosa o dokuka de ngini asa niakelelo o keledai ma goho moi yapilikuka. 
De o nyawa moi lo waasi o keledai magena yobane. Ma bobiliku niasose 
de niaaho noaena. 3 Kakoso o nyawa nisano nginika, "Dadoohaso o 
keledai magena nia'dehe?', de nitemo onaka, 'O Jou wodupa wapake so 
'dabolo de asa wosikahinokali." 4 O Yesus awi muri yasinoto magena 
itag1, de ona asa yamake o keledai ma ngopa yapilikuka manga tahu ma 
simaka de o ngeko ma dateka. So ona yasose o keledai ma bobiliku 
magena. 5 La o nyawa yamuruo naga imaooko yakelelo de yasano onaka, 
"He, ngini magena nidooha? 'Dadoohaso o keledai ma bobiliku niasose de 
nia'dehe?" 6 De o muri yasinoto yasango, maro o kia o Yesus wotetemo 
onaka. La o nyawa ona magena ya'dohaka so o keledai magena yaahoka. 7 
So ona o Yesuska imasidiado de manga juba yahoi so isinaho o keledai 
ma duduku. Kagena de o Yesus wodola so womatamiye ma 'dokuka. 8 O 
nyawa yadadala manga juba isinaho o ngekoko de ma binukali o gota ma 
daara de ma sosokaka manga doroka ya'dehe so o ngekoko isihaja. 9 O bi 
nyawa yadadala i'do'doma de ma binukali itotuuru o Yesus wimote-mote 
de yangodu imasagaga itemo, "Gikimo1 powigiliri! Una wisibarakati so 
wahino de o Jou awi ronga. 10 Awi pareta Imasidiadoka de ifero imatero 
maro to ngone nanga ete ma Kolano Daud! Hino powiglliri o Gikimo1 
Wikukuruye!" 11 Komagena imaaka sidago o Yesus womasidiado O 

Y erusalentka, gila-gila wowosa o Gikimo1 awi Tahu ma lolohaka. Kagena 
una watailako ma moi-moi ma rabaka 'dangodu, duma he 'dama'da-ma'da 


so O orasi magena una de awi muri yamogiowo de sinoto itagi imakangaho 
o Betania ma dokuka. 


O Yesus de o ara ma hutu 


12 Ma goginitano ma orasi ona o Betania ma dokuno isupu. So yahika ma 
soaka de o Yesus wamalo wisapi. 13 Ma soa ma gurusi de una 
wakeleloka o ara hutu moi de ma soka irubu. Kagena de o Yesus wotagi 
so watailako o ara ma hutu magena nagala de ma sopoka. Duma waado de 
ma sopo ka o ngai moi lo ihiwa so ka cawali ma soka irubu, sababu o bi 
ara ma hutu ma orasi isopo waasi. 14 So kagena de o Yesus wabicara o 
ara ma hutu magenaka wotemo, "O orasi manena bato done o nyawa moi 
lo yao'dokawa to ngona ani sopo!" De awi muri-muri lo yoise o kia 
wotetemo gena. 


O Yesus wotagi o Gikimo1 awi Tahuka 


15 Bolo de ona imasidiado o Yerusalemka, so o Yesus wotagili o Gikimoi 
aw1 Tahu ma lolohaka wasitodadaheno, o nyawa yadala kagenadahu 
imasiiija de imatekekokiija. Ma binuka o nyawa o doku ma somoano 
manga pipi imatekesitagali de ma binukali o namo dara imasilija yaaka 
manga gaso. So o Yesus witoosa, de gila-gila una wadusu de manga meja 
waeha de lo manga bako wosipapaka 'dabolo de wosibobita wotemo, 16 
"Ma solano o orasi kangano manena de ikahika o nyawa manga manara 
maro komagegena yaakukawa yaaho nonena o Gikimo1 awi Tahu ma 
lolohano!" 17 'Dabolo de o Yesus o nyawa kagenadahu wadoto. So 
wotemo onaka, "O buku ma rabaka isilelefo o Gikimo1 wotemo 
komanena; 'To ngohi ai tahu manena idadi manga riho moi, o bi nyawa o 
dunia ma pupuku ihaka, kanena imania.' De 'dadoohaso ngini niaaka 
ikokokoora de ifoforiki manga dodutulu ma riho!" 18 O imamka ma bi 
sahe de o bi guru agama yoise awi demo magena so o ngeko isisari la o 
Yesus witago de witooma. Ona magena wimodo unaka sababu o nyawa 
yadadala iwidupa ma orasi yoise to una awi dodoto. 19 So ma orasi he 


'daputu o Yesus de awi muri-muri imasihoika o kota magenano. 
O ara ma hutu ma simodoto 


20 Ma goginitano de ka ilangi-langisi de ona yotagi yakahika yatilaku o 
ara ma hutu magenaka, de ona yakelelo o ara ma hutu magena isoneka 
sidago ma ngutuku. 21 La o Petrus womasininga o wange ipapasaka o hali 
magena asa idadika. So o Petrus wotemo o Yesuska, "Baba Guru, hika 
nanano. O ara ma hutu nosilalahi gena isoneka!" 22 O Yesus wosango, "O 
Gikimoika niwipiricaya! 23 Sababu nakoso niododatowa de niopiricaya o 
kia nitetemo igogou asa idadi, ngini asa nitemo, 'He, tala! Nomatide de 
nomatuluru la o teoku nilutuka!' Done asa o Gikimo1 wasituluru. 24 So 
tinidedemo nginika o kia bato nimania de nimagolo bilasu niopiricaya 
igogou o Gikimoi winihike 'daboloka, de asa mamake maro o kia nigolo 
unaka. 25 De lo nakoso ngini nimania duma nia sininga isanangiwa de o 
nyawa ma somoa, nitagi la nimasiloloakasi. La ma ngale o Baba o Gikimo1 
o soroga ma rabaka lo asa winisiapongu to ngini nia dosa de nia sala 
moi-mo1. 26 Duma nakoso ngini nimasiloloa niholu dede o nyawa ma 
somoaka, done o Baba o sorogaka lo winisiapongowa to ngini nia dosa." 


O sosano ma ngale o Yesus awi kuasa 


27 O Yesus de awi muri-muri imasidiadokali o kota Yerusalemka. So o 
Gikimo1 awi Tahu lolohaka wotagi wakokiloli de o imamka ma bi sahe de 
o bi guru agama de lo o Yahudika manga roriri yahino o Yesuska. 28 De 
ona wisano unaka, "Naguuna wonisulo de naguuna o haku wonihike 
ngonaka so kagunugo naaka komagena?" 29 De o Yesus wosango 
wotemo, "Ngohi lo tinisanokasi, la nako ngini niasangoka de asa ngohi 
tinidedemo nginika de naguuna o haku woihike so taaka o moi-moi 
manena. 30 So hika ngini niasango, o Yohanes o nyawa waosi gena 
naguuna o haku wihike, o nyawano eko o Gikimoino?" 31 Kagena de ona 
masirete imatekebicara moi de moika itemo, "Nakoso ngone potemo o 
haku o Gikimoino, done una wonasitemo, "Dadoohaso o Yohanes Wooosi 


niwingakuwa?' 32 Duma isusali nako potemo de o haku o nyawano." (Ona 
yamodo poli upa sidago o nyawa yadadala yotoosa, sababu ona yangaku o 
Yohanes una magena o nabi moi.) 33 So cawali isango itemo, "Ngomi 
mianakowa kiano una o haku magena wamake." So kagena de o Yesus 
wotemo onaka, "Nakoso komagena, ngohi lo toholu todedemo nginika de 
naguuna awi haku so ngohi taaka o moi-mbi 'dangodu manena. " 


O ade-ade ma ngale o anggur ma doroka yomomanara 


12:1 So komagena 'dabolo de o Yesus wobicara o imam ma bi sahe de o 
bi guru agama de lo o Yahudi manga roririka de to una awi ade-ade 
wotemo onaka, "Kanaga o nyawa moi awi doroka o anggur wosidato, de 
ma batino o pagari wosigilolika. 'Dabolo de una o busune wopuawe waaka 
o anggur ma dedeho. Kagena lo o falagaku ikukuruye moi wosigoko idadi 
o doro ma jojaga ma riho. 'Dabolo 'dangoduka de o anggur ma doro 
magena wosisewaka o nyawa yamuruo naga yamomanaraka, kagena de 
una womajoboka o doku ma somoaka. 2 Ma orasi imasidiado o anggur ma 
sopo yautu, o nyawa una magena wosidingo awi nyawa wogogilalo moi 
kadoka yamomanara to una awi doroka, ma ngale wa'dehe to una awi 
doro ma gimina. 3 Duma ona witago wogogilalo una magena. 'Dabolo de 
ona wingangapo so wisulo una woliho ka womamuruoye. 4 La o doro ma 
duhutu una magena wosidingokali wogogilalo moili. Duma yomomanara 
ona magena wingangapokali wogogilalo una magena awi saheku, gila-gila 
witotadi de widodoa. 5 O doro ma duhutu una magena wosidingokali o 
nyawa wogogilalo ma somoali, duma ona wogogilalo magena witoomaka. 
So komagena ona yaaka 1gogilalo ma somoali de ka yadala, ma binuka 
yangangapo de ma binukali yatoomaka. 6 O doro ma duhutu magena 
nagoonali asa wasidingokali awi doroka itag1? Cawali womatengokasi ena 
gena awi ngopa masirete wodododara. So ma dodoguka de una wisidingo 
ma ngopa magena kadoka yomomanaraka magena. De awi sininga ma 
rabaka itemo, Tgogou, done ai ngopa asa iwihoromati.' 7 Duma 
imomanara ona magena wikelelo de itemo moi de moika, 'Una manena o 
warisi ma jojoho. Hino la ngone una powitoomaka, ma ngale ngone 


pamake to una awi waris1!' 8 Kagena de o ngopa magena witago so 
witoomaka. De lo awi bake magena ona yaumo o doro ma duduka." 9 So 
kagena de o Yesus wasano, "O kia asa waaka o doro ma duhutu magena? 
Bilasu una wahino de watooma o bi nyawa imomanara ona magena de 
gila-gila o doro magena wosisewakali o nyawa imomanara ma sosoaka. 
10 Ngini ningodu lo niabaca 'dabolo de nawosaka o gimina manena o 
Gikimo1 awi buku ma rabaka, 'O teto o tukang yahoholu de yapapakewa 
magena done asa isiaka de idadi o tahu ma soso'de ma teto ma nonoma. 11 
Magena o Gikimo1 awi manara igogou de ka 'daloha poli." 12 Komagena 
de o Yahudika manga roriri yoise o ade-ade magena de ona 
imasikadailako la tanu o Yesus iwitago, sababu ona yanako o ade-ade 
magena o Yesus wasimeta onaka. Duma ona yamodo ma ngale o bi nyawa 
yadadala, so ona itagi de o Yesus ka wi'dohaka. 


Ma ngale o balastengi pofangu ma Kaisarka 


13 Dabolo de o Yahudika manga roriri manga akal ma dorou o Yesuska 
so O Farisika de o Herodes awi nyawa yasulo itagi la o Yesus 1wisabatolo 
de o sosano moi. 14 So ona magena yahino de itemo unaka, "Baba Guru, 
ngomi mininako ngona o nyawa nololoa mot, de ngona namodowa 
nagoona bato. Ngaroko ona magena o nyawa yalalago, ngona de ani 
sininga igogou nasidoto maro o kia o Gikimo1 awi dupa bilasu paaka. Hika 
nomisingangasu, ka 'daloha o balastengi pofangu ma Kolano Wilalamo ma 
Kaisarka, eko upa? Bilasu ngomi mifangu eko upa?" 15 Duma o Yesus 
wanako to ona manga damatoko so wotemo ona magenaka, ""Dadoohaso 
ngohi nisabatolo? Hika niaahono o pipi ngai moi la ngohi tanano." 16 
Kagena de o pipi moi yaaho so yahike unaka. Bolo de una wasano onaka, 
"Ma dulada de ma lefo to naguuna manena?" De ona yosango itemo, "To 
ma Kaisar awi dulada de awi lefo." 17 Kagena de o Yesus wotemo, "So o 
kia naga la ma sihino ma Kaisar waaka bilasu niahike ma Kaisarka, de nia 
sininga de nia gogoho niahike o Gikimoika sababu o nyawa ma sihino 
gena o Gikimoi waaka." Magena de to una awi demo magena yoise 
'dabolo de ona yangodu yohairani sababu igogou to una awi pade de awi 


cawaro ifoloi poli. 
O sosano ma ngale posoneka de poohokali 


18 O Sadukika ma nyawa, ona magena yongakuwa o dodoto maro o 
nyawa isoneka de asa iohokali, ona magena yamuruo naga yahino manga 
edekati o dodoto magena isiceke so wisano unaka de itemo komanena, 19 
"Baba Guru, o Musa awi bobitaka asa isilefo ma ngale ngone inangoduka 
gena, 'Nakoso yanau moi la wosone de o ngopa wamake waasi bilasu ma 
nongoruku asa womikawikali ma ria ma balo muna magena la o ngopa 
yamake de o ngopa magena wisikagena imatero de ka ma ria wososone 
awi buo.' 20 Kanaga idadika ona magena o gianongoru yatumudingika. 
Woriria wokaw1 'dabolo duma awi ngopa ihiwasi de wosoneka. 21 Bolo 
de ma nongoruku womikawikali ma ria ma balo magena, duma o ngopa 
yamake waasi de wosonekali. Komagena idadi de imaaka imakoketero 
sidago ma nongoru yaruange, 22 de itagi gila-gila sidago ma bati awi 
glanongoru yatumudingi ma kawi ma mata-mataka. De ma dodoguku o 
ngope'deka muna magena lo mosoneka. 23 So ma orasi imasidiado o 
nyawa isosone 10hokali done naguuna womasipe'deka? Salanta 
yatumudingi magena yangodu ma kawika!" 24 Kagena de o Yesus 
wosango wotemo, "Igogou ngini ka nisosomoa! Komagena lo ngini 
niasahewa o Gikimo1 awi demo o buku ma rabaka de awi kuasa. 25 
Sababu o nyawa isosoneka la 10hokali, ona magena ikawikawa de asa 
imatero maro o malaikat o soroga ma rabaka gena ikakawiwa. 26 De lo 
ma ngale o nyawa isosoneka yasiohokali, ce nagaia magena ngini 
niawosaka, o kia ngini niabaca de nimadotoka o Musa aw1 buku ma 
rabaka? Ena gena o jarita ma ngale o ngangaru de o uku ma sora duma o 
ngangaru magena 'daukuwa. Ma orasi magegena o Gikimo1 wotemo o 
Musaka, 'Ngohi manena 'dabolo o Abraham awi Gikimoi, o Ishak awi 
Gikimoi de o Yakub awi Gikimoi.' 27 So bilasu o demo magena niasahe o 
Gikimo1 una magena o nyawa 100ho manga Gikimo1. So nakoso nitemo o 
nyawa isosone manga Gikimoi, ngini magena o nyawa ka nisosomoa!" 


O guru agama moi de o bobita ilalamo 


28 Kagena de o guru agama moi wosigigise o Yesus de o Sadukika ma 
nyawa imatekebobicara de imatekekokasango. Ma guru agama magena 
wanano o Sadukika manga bicara 'dangodu o Yesus wasango 'daloha 
icarawa, so una wahino la o Yesus wisano, "O bobita kiaka folo1 ilamo de 
o bobita 'dangodu manena?" 29 De o Yesus wosango wotemo, "O bobita 
ma nonomaka, ena gena, 'He, o Israel ma nyawa tanu niise! O Gikimoi to 
ngone nanga Jou, una magena ka o Gikimo1 womatetengoka. 30 
Nowidodara ani Gikimoi de ani sininga igogou de ani kanako de ani buturu 
'dangodu imakomote.' 31 De o bobita ma sinotoka ena gena, 'Nadodara o 
nyawa ma somoa maro ka to ngona ani rohe masirete.' O bobita ma somoa 
asa ihiwa de foloisi ilamo de o bobita ngai sinoto magena." 32 Kagena de 
ma guru agama magena wotemo o Yesuska, "Igogou de itero, Baba Guru! 
Sababu o kia ngona notetemo o Gikimoi una magena ka womatengo so o 
giki ma somoa gena ihiwa. 33 De lo o nyawa bilasu o Gikimo1 widodara 
de manga sininga igogou de manga kanako igogou de manga buturu 
igogou de una lo wadodara o nyawa ma somoa maro ka to una awi rohe 
masirete. Magena foloi 'daloha de o gaso yatutupu eko o bi gaso ma 
somoa isimeta o Gikimoika." 34 O Yesus iwitailako ma guru agama 
magena awi sango 'daloha icarawa, so wotemo unaka, "Ngona manena lo 
he nadumu o Gikimoi awi paretaka!" So 'dabolo de o nyawa moi lo 
yobaranikawa o Yesuska wisano. 


O Salamati ma Kolano ena gena ma Kolano Daud awi Jou 


35 Ma orasi o Yesus wodoto o Gikimoi awi Tahu ma lolohaka de o Yesus 
womasano, ""Dadoohaso o bi guru agama magena aku itemo o Salamati 
ma Kolano una magena awi sihino o Daud awi ahelino? 36 De salanta o 
Daud masirete lo de o Gurumi 'Datetebi ma kuasa sidago wotemo; 'O 
Gikimo1 wotemo ai Jouka: Nomatamiye to ngohi ai girinaka sidago ani 
saturu taaka la yahino inisuba ngonaka.' 37 So nakoso o Daud wotemo 
igogou o Salamati ma Kolano ena gena 'o Jou', done imaaka idodooha so 


ona itemo, una awi aheli ma sihino o Daudno?" 
O sitiari ma ngale o bi guru agama 


O nyawa yadala kagena de ona magena yodupa yoise o Yesus wodoto. 38 
So una wotemo onaka, "Nimasisitiari de o bi guru agama magena. Ona 
yodupa manga juba ikukuruku imasitibaka de itagi yakahika o nyawa 
imatotolomuka la o nyawa yahoromati. 39 Ona magena yodupa imatami 
ma simaka o puji ma tahuka de lo o rarame ma rabaka la o nyawa yakelelo 
bai. 40 Ona magena o ngope'deka ibabalo yasihaga, de o damato yasiosi 
so ma duuru de manga tahu lo yakooraka. Ma ngale manga dosa de manga 
dorou yodidu, so ona isumbayang de ma demo yakuru-kuru la o nyawa 
yasigiliri. Igogou totemo nginika! Done ona magena o Gikimoi wafanggali 
'datubuso icarawa. 


Mobabalo moi ami suba 


41 Ma orasi magena o Yesus o Gikimo1 awi Tahu ma rabaka womatamiye 
so o suba ma borua worisimaka, de watailako o bi nyawa moi nyawa moi 
manga suba yongado ma boruaku. O nyawa ikakaya yadala manga suba 
ilamo yongado o boruaku; 42 kagena o ngope'deka mobabalo moi de 
mosususa lo mahino. Muna lo ami suba matota, kodo cawali o pipi 
isesengi o gobang sinoto de ma ragani lo ka ma cunu. 43 Kagena de o 
Yesus awi muri-muri watolomu de wotemo onaka, "Niakelelo. Igogou 
mobabalo mosususa magena mongado foloi ilamo, nako positetero de o 
nyawa ikakaya yangodu manga suba ma boruaku yongangado gena. 44 
Sababu ona magena yahike ma sihino gena manga arata eko manga pipi 
yadodiahi ma boloino. Duma mobabalo muna magena ami arata ihiwa so 
cawali kamagena lo mahikeka." 


O Yesus awi demo ma ngale o Gikimo1 awi Tahu 


13:1 Ma orasi o Yesus o Gikimoi awi Tahu ilatamo wodongosa de awi 
muri moi manga sidongirabano wotemo, "Baba Guru, hika nanano o bi 


tahu-tahu manena. De natailako nosidodiahi o bi teto magegena. Pei! 
'Daloha icarawa!" 2 O Yesus wosango wotemo, "Iteroka, ngona nanano 
gena o tahu magena ilamo de 'daloha. Duma done o tahu-tahu magena ma 
teto o ngai moi lo asa imalapangawa de o teto ma somoa, sababu 'dangodu 
magena asa iruba de ituraba. 


O sangisara ma bodito 


3 Kagena de o Yesus wotagi o Zaitun ma talaka so ma 'dokuka wogogeku 
de o Gikimoi awi Tahu magena worisimaka. De o Petrus, o Yakobus, o 
Yohanes de o Andreas yahino ma ngale imasano sababu ka womatengoka. 
4 Ona wisano o Yesuska itemo, "Baba, hika nomisingangasu muruoka de 
asa o hali notetemo magena idadi? De lo nomisidumu ma nonako o kia 
nakoso ma orasi imasidiado." 5 O Yesus wosango wotemo, "Nimasitiari 
'daloha, upa sidago o nyawa nisihaga. 6 Sababu o nyawa yadadala asa 
yahino de ai demo yaaho so itemo, 'Ngohi manena una magena 'dabolo!' so 
o nyawa yadadala asa yasihaga so yasisa. 7 So nakoso niise o dupuru ma 
ili de o kudoti ma habari upa lo nia rohe 'datora. O mo1-mo1 magena bilasu 
idadi, duma upa nitemo magena o dunia ma dodogu ma orasi 
imasidiadoka. 8 O bangsa moi yasaturu o bangsa ma somoa, o negara moi 
asa yakudoti o negara ma somoa. Kiaka o dunia ma 'dokuka asa idadi o 
osu de o diwotu de lo o bare so o nyawa asa o sapi isisone. 'Dangodu 
magena asa ka o hi sangisara ma nonomaka bato, koloko o ngope'deka 
mo1 mitotilibu de ami siri ma nonomaka so matamaha ma orasi muna he 
mopuo. 9 "Duma ngini bilasu nimasitiari ifolo1, sababu ngini done nitago 
de ningaho o bi agama ma bobita yacocohoka. De ngini asa ningapo o puji 
ma tahu ma rabaka. De lo ngini asa ningaho o bobaretaka eko o kolanoka 
ma sababu ngini to ngohi ai muri-muri. So magena to ngini nia orasi 
'daloloha moi la niasitobio onaka ma ngale ngohi de o habari 'daloloha. 10 
Duma o dunia ma dodogu yaado waasi de o habari 'daloloha o Gikimoino 
gena bilasu isihakawarokasi sidago o dunia ma pupuku ihaka. 11 So 
nakoso ngini nitago la ningaho o bobaretaka upa lo nimodo ma ngale o kia 
bilasu ngini nisango. Nakoso ma orasi yaadoka ngini nibicara bato maro o 


kanako inihihike o Gurumi Datetebino. 12 O bi nyawa manga gianongoru 
asa yasidoa o nyawa ma somoaka la yatooma. Komagena idadi de imaaka 
o baba de o ngopa. De lo o bi ngopa asa yadupakawa manga baba de 
manga awa so yasidoa o nyawa ma somoaka la yatooma. 13 Ngini manena 
o nyawa yangodu niduhudu sababu ngini to ngohi ai muri-muri. Duma 
nagoona isatia sidago o dunia ma dodogu imasidiado ona magena asa 
isalamati. 


O dorou asa yasiwaroka 


14 "Ma orasika asa niakelelo o dorou ilalamo iwosa isituraba o Gikimoi 
aw1 Tahu de o Gikimoi wodupawa so o tahu magena asa wodongosa." 
(Nako niabaca de niatailako nisidodiahi o demo manena ma ngale.) "Ma 
orasi magena de o nyawa o Yudea ma dokuka bilasu ilo'da o talaye. 15 So 
o bi nyawa kanaga manga tahu ma 'dokuka lo imatadahewa youti de 
yowosa la manga kia naga moi ya'dehe, duma ka iuti de yodolo'da; 16 de o 
bi nyawa kanaga manga doroka lo imatadahewa iliho la manga baju 
yadehe, duma ka yodoloda. 17 Duma foloi yasibodito o bi ngope'deka 
yatotilibuka de o bi ngopa ka isusususi ma awaka! 18 Hika nimania o 
Gikimoika la o moi-moi magena upa idadi o alo eko o muura ma orasika 
so isusa ngini nilo'da. 19 Sababu ma orasi magena asa idadi de imaaka o 
sangisara pakokelelo waasi, ka ma solano o Gikimoi o dunia wosidadi 
sidago kangano manena; de asa idadi-dadikawa. 20 Duma o Gikimoi ma 
orasi magena watimisi, nakoso ma orasi watimisiwa nagala o nyawa moi 
lo iohowa. Duma ma ngale o Gikimoi awi gogobu wahihiri sidago o 
sangisara ma orasi magena watimisi. 21 "O orasi magegena nako o bi 
nyawa itemo nginika, 'Niakelelo, o Salamati ma Kolano kagena naga!' de 
ma somoa itemo 'Hiwa, kadoke naga!', upa lo niangaku o nyawa ona 
magena. 22 Sababu o bi Salamati ma Kolano ikokulai de o bi nabi ikokulai 
asa yahino de yaaka o nonako ihahairani la yakulai o Gikimoi awi gogobu 
wohthiri. 23 So bilasu nimasitiari 'daloha! Sababu o moi-mo1 'dangodu 
manena ngohi tinisingangasu i'domaka la ngini nianakoka ngaroko idadi 
waasi. 


O Nyawa ma Duhutu wahinokali 


24 "Ma nabi Yesaya walefo komanena, 'La o susa de o sangisara magena 
ipasaka, de o wange de o ngoosa isiwakawa so 'dapuputuka. 25 So o dipa 
lo ihiti so o moi-moi 'dangodu o dipaka ma dodagi he yamotekawa, de o 
bi ngoma lo asa o dipaku itura.' 26 Ma orasi magena de asa mkelelo ngohi, 
o Nyawa ma Duhutu, tahino touti o lobi-lobi ma rabaku de to ngohi ai 
mulia tomasisaoka de lo ai kuasa ma buturu. 27 To ngohi ai malaikat 
tasulo la itagi yatolomu to ngohi ai gogobu yangodu o Gikimoi wahihirika 
o dunia ma pupuku ihaka, sidago o dunia de o dipa ma batika. 


O simodoto o ara ma hutuka 


28 "Ngini bilasu o simodoto o ara ma hutuka nimagese. Nakoso o ara ma 
hutu ma umaka la niakelelo itoori de lo iboboko, magena inasinonako o 
ogo ilalamo idumuka. 29 Komagena lo nakoso o susa de o sangisara 
'dangodu ngohi tododedemoka la idadi, gena nianako ai hino ma orasi he 
idumuka. 30 So nianako igogou, o bi sangisara ma hali moi-moi manena 
done asa idadi de imaaka nakoso o nyawa 100ho manena upasi isone 
yangodu. 31 So o dipa de o tona asa 'dasisa de 'dalutu duma ai demo de ai 
dodoto asa itagi gila-gila de ma dodogu ihiwa. 


O nyawa moi lo yanakowa ma orasi eko ma wange 


32 "Ngaroko komagena o nyawa moi lo asa yanakowa to ngohi, o Nyawa 
ma Duhutu, ai hino ma orasi eko ma wange. Salanta o malaikat o 
sorogaka lo yanakowa de ngohi awi ngopa masirete lo tanakowa ka 
cawali al Baba masirete wanakoka. 33 So ngini bilasu de nia dailakoka de 
nia sitiarika sababu ngini nisidodoguwa ai hino ma orasi eko ma wange. 34 
Magena posiade imatero maro o nyawa moi awi tahu wodongosa de 
wotagi o doku ma soa ikukuruka. Una magena awi jojaga wasulo awi tahu 
yojajaga so moi-mo1 de to ona manga manara awi tahu ma rabaka. O tahu 
ma ngora wojajagaka wobeseso wotemo, 'Nojaga nosidodiahi.' 35 So 
bilasu nimajaga sababu ngini nianakowa muruoka de o tahu ma duhutu 


magena wakahinokali awi tahuno so nagala 'dama'da-ma'da, nagala o putu 
itongiraba, nagala he 'danginita eko nagala o goginitano. 36 La upa sidago 
ngohi tahino tinisitodokano de tinisitodadaheno ngini o gogiolo ma rabaka. 
37 So o kia bato ngohi asa tinidodedemo nginika, magena lo todedemo o 
nyawa yangoduka: La bilasu imajaga imasidodiahi!" 


Manga sininga ma dorou o Yesuska 


14:1 Midirika de o Paskah ma Wange ma Rarame imasidiado, komagena 
lo o Roti ma Ragi Ihihiwa ma Rarame gena isitodaaka. O imamka ma bi 
sahe de o bi guru agama manga edekati ma ngeko gena isipongoka, ma 
ngale o Yesus witago de witooma. 2 Duma ona magena itemo, "Upa lo 
paaka ma orasi o rarame ma rabaka, sababu done o gangamo posigoko." 


O Yesus de o gososo 'dabobou 


3 Ma orasi o Yesus woo'do o Betania ma dokuka, kagena o Simon 
'do'doma una wipapado awi tahuka, de o ngope'deka moi mahino o 
gososo 'dabobou de ihahali o rube moi maaho; o gososo magena yaaka o 
bi ngutu 'dabobouno. Gila-gila o rube ma tolo magena mapolote so o 
gososo magena mosi'dahu o Yesus awi saheku. 4 O nyawa yamuruo naga 
kagenadahu yatoosa so itemo moi de moika, "Ce! O gososo 'dabobou 
magena 'dapoosa!" 5 O nyawa ona magena mingamo, "Kiaso nofuma 
komagena!" De itemokali moi de moika, "Magena o gososo ihahali 
nakoso la posiija gena ma ija o juta muruo, imatero de o nyawa manga gaji 
o taungu moi la ma pipi de o nyawa isususaka pahike." 6 Duma o Yesus 
wotemo, ""Dadoohaso ngini nimingamo de ami sininga niasiri? Boloka! 
Sababu muna maakaka o manara 'daloloha-loha moi de yogogiliri ma 
ngale ngohika. 7 O bi nyawa isususa kanaga 1goge to ngini nia 
sidongirabaka, so o wange isigeto-geto nako niadupa de maena, ngini aku 
niariwo o nyawa isususa ona magena. Duma itekakawa de ngohi kanena 
asa ihiwaka. 8 O manara ilalamo moi o ngope'deka muna magena aku 
maakaka, o gososo 'dabobou mosi'dahuka ai roheku gena mosidailako 


'daboloka ma meta ngohi bilasu ipoosuka ngaroko ma orasi waasi. 9 
Igogou! So o ngope'deka ami manara 'daloloha de yogogiliri manena done 
asa ka yapetoka maro o sosininga moi munaka kekiaka bato o Gikimoi 
awi habari 'daloloha asa isihabari o dunia manena ma rabaka." 


O Yudas wosiaota o Yesus wisiija 


10 La o Yudas Iskariot o muri moi o Yesus awi muri yamogiowo de 
sinoto manga dongirabano, aw1 edekati 'datorou. So wotagi o imam ma bi 
saheka la wasibicara ma ngale o Yesus iwisiija. 11 So ona magena manga 
sininga imore de 'danali de witolabutu de wisijaji asa o pipi wihike o 
Yudaska. So de kagena de o Yudas wosolano o ngeko wosisari la o Yesus 
wIslija. 


O Yesus de awi muri-muri o Paskah ma ino yao'do 


12 O wange ma nonomaka o Roti ma Ragi Ihihiwa ma Rarameka, orasi 
magena o Paskah ma duba-duba ma goho yatola. O Yesus awi muri-muri 
yosano unaka, "Baba, kiaka ngomi misidailako to ngone nanga Paskah ma 
ino?" 13 So o Yesus wosulo o muri yasinotoka, "Nitagi kadoka o dokuka 
done o nyawa yanau moi niwimake o rube de ma akeka waaho. Una 
magena niwimote, 14 o tahu kiaka wowosa de nitemo o tahu ma duhutu 
magenaka, 'Baba Guru wosano, o ngihi kiaka una de awi muri-muri asa 
io'do o Paskah ma ino” 15 So o nyawa una magena asa wasidumu kadaku 
ma 'dokuka o ngihi moi ilalamo. O ngihi magena isidiahi de isidailako 
'daboloka, ma meja de ma dodego lo isifatoka. Kagena o ino nisidailako 
ma ngale ngone inangodu." 16 Kagena de o Yesus awi muri yasinoto 
yotagi o dokuka de kadoka ona yamake maro o kia o Yesus wotetemo. So 
ona asa isidailako o Paskah ma ino magena. 17 La 'daputuku o Yesus de 
awi muri yamogiowo de sinoto yahino. 18 So o tahu magenaka ona 
imatamiye io'do de o Yesus wotemo onaka, "Niisesi! O orasi manena o 
nyawa moi to ngini nia sidongirabano ai dateka de woo'do dede ngohi 
done asa ngohi woisiija." 19 O demo magena yoise so o Yesus awi 


muri-muri manga sininga 'dasiri so itemo moi de moika de imasano o 
Yesuska, "Baba, ngaroko lo ngohiwa o kia notetemo gena!" 20 So kagena 
de o Yesus wosango, "Una magenena nimogiowo de sinoto nia 
sidongirabano kiaka una awi ino o lelengaku asa wongangado dede ngohi. 
21 Igogou, ngohi o Nyawa ma Duhutu manena asa tosone maro o kia 
Duhutu manena, kodo, o nyawa una magena awi bodito 'datubuso! 
Lebelaha o nyawa una magena upa lo wisibuo!" 


O Jou awi o'do 'datetebi 


22 De ma orasi ona imatamiye yoo'do o Yesus o roti wa'dehe so awi 
sukuru watide o Gikimoiye. 'Dabolo de o roti magena watepi-tepi de to 
una awi gia, de gila-gila awi muri-murika wasitoku de wotemo, "Nia'dehe 
de niao'do manena to ngohi ai rohe." 23 Magena 'dabolo de una o anggur 
ma udo-udo wa'dehe de awi sukuru idola o Gikimotye. De o udo-udo 
magena wahike awi muri-murika, de ona magena moi-mol o anggur 
magena yaudo. 24 Yaudo 'dabolo de o Yesus wotemo, "Manena to ngohi 
al au, inasinako igogou o Gikimo1 awi jaji la o au ikokopola manena ma 
meta o nyawa yadadalaka ma ngale o dosa ma apongu. 25 Tinisingangasu, 
ngohi done o anggur manena taudokawa duma ma orasi imasidiadokali 
done asa ngohi taudo o anggur 'damomuane o Gikimo1 awi pareta ma 
rabaka." 26 'Dabolo de ona yangodu yonyanyi wigiliri o Gikimoika so 
'dabolo de ona isupu de itagi o Zaitun ma talaka. 


O Yesus wosingangasu o Petrus asa womanosu 


27 Kagena yahika de o Yesus wotemo awi muri-murika, "Ngini ningodu 
manena done nilo'da so nidongosaka, sababu kanaga o buku ma rabaka asa 
isilefoka, 'O Gikimoi asa ma sowohi witooma so ma duba ilo'da 
imakokitingaka.' 28 Duma ngohi asa toohokali isosone manga 
sidongirabano, so ngohi totagi to'doma o Galileaka." 29 De o Petrus 
wotemo, "Hiwa Baba! Ngaroko ai dodiao ona nidolo'daka Baba, duma ma 


bati tosone ngohi tonidongosawa, Baba." 30 So kagena de o Yesus 
wotemo o Petruska, "Nososininga. O putu manena o toko isore asa ma 
sinoto ngona nomanosu he ma para ma saange de notemo ngohi 
noinakowa." 31 O Petrus wosango de wotemo wosigogou, "Hiwa Baba! 
Ngaroko ngohi tosone dede ngona duma ngohi tomanosuwa." De awi 
muri-muri ma binuka lo itemo komagena. 


O Yesus womania o Getsemanika de witago 


32 Ona imasidiado o doro moika ma ronga Getsemani, de o Yesus 
wotemo awi muri-murika, "Kanena nigogeku la totagi tomania." 33 De o 
Yesus wasigaro o Petrus, o Yakobus, de o Yohanes so ona itagi dede una, 
de wamalo awi raba itonga. 34 Kagena de o Yesus wotemo onaka, "Ai 
sininga ma sangisara 'datubuso, tamalo gena maro he tosone. Ngini kanena 
nigogoge la nimajaga." 35 La o Yesus womatinga sutu ikuruka de o 
tonaku wobukuku de womania. Awi gogolo ma rabaka nako yaaku de upa 
o sone ma ngeko manena widahe. 36 De wotemo, "Ya Baba, 'dangodu aku 
naaka de idadi, so tanu natide de noisitilaku o sone ma ngeko manena. 
Duma upa namote to ngohi ai sininga ma dupa manena, la tanu idadi de 
imaaka ka to ngona ani sininga ma dupa." 37 'Dabolo de o Yesus 
wokahino de wamake ona yaruwange yakioloka. De una wotemo, "Petrus, 
o kiaso nikioloka, orasi moi bato de nomajaga naakuwa?" 38 De o Yesus 
wotemo onaka, "Nimajaga de nimania la upa o babajaku nitura. Ngaroko 
nia siningaka ma mode igogou, duma nia rohe 'damomo'doka." 39 O 
Yesus wotagikali de womania de awi demo imatero de ma nonoma. 40 
'Dabolo de una wokahino awi muri-murino de wamake ona yakiolokali 
sababu ona ikakadu poli. So ona isimakewa itemo o kia o Yesuska. 41 So 
kagena de o Yesus wakahinokali ma para ma saangeka de wotemo onaka, 
"He! So ngini nimasiwomasi de nikiolosi? Boloka! Ma orasi imasidiadoka. 
Ngohi o Nyawa ma Duhutu manena isidoa o nyawa ibabaradosa manga 
gia ma sohaka. 42 Nimomi, hino la potagi. Niakelelo, o nyawa ngohi 


Yudas, aw1 muri yamogiowo de sinoto manga sidongirabano, 


womasidiado. Una magena wahino de o nyawa yadadala manga giaka o 
sumarangi de o gogipongo ilalamo. Ona magena o imamka ma bi sahe de 
o bi guru agama de lo o Yahudika ma roriri gena manga nyawa yasusulo. 
44 Ma nonomasi o Yudas gena o nonako moi wahikeka wotemo 
komanena: "O nyawa naguuna ngohi towihahame gena una magena 
'dabolo, Niwitago una de niwingaho, de lo niwijaga nisidodiahi, upa lo 
niwipalako." 45 Ma orasi o Yudas womasidiado gila-gila o Yesuska 
wotagi de wotemo, "Baba Guru." De gila-gila wikololo de wihame. 46 So 
kagena de o nyawa yadadala de o Yudas imakokangaho magena o Yesus 
iwitago de wipiliku. 47 Duma o nyawa moi kagena manga sidongirabano 
awi sumarangi walia de wisioto ma Imam Wilalamo awi gilaloka so awi 
ngau lo waturaka. 48 De o Yesus wotemo onaka, '"Dadoohaso ngini 
nitemo ngohi o nyawa ma dorou, sidago niahino o gogipongo de o 
sumarangi nigaho la ngohi nitago? 49 O wange isigeto-geto ngohi todoto o 
Gikimo1 aw1 Tahuka de to ngini nia simaka, de 'dadoohaso ngohi 
nitagowa? Duma igogou bilasu komagena sidago idadi de imaaka maro o 
kia 1silelefo o buku ma rabaka." 50 Kagena de awi muri-muri yamodo so 
yolo'da de o Yesus widongosaka. 51 Cawali o gohiduuru moi o baro 
womasikolorono de wotagi o Yesus iwimote. So o nyawa yadadala yahika 
witago, 52 duma to una awi baro waumo de wolo'da ka womawatoka. 


O Yesus o Mahkamah Agama manga simaka 


53 O Yesus iwingaho ma Imam Wilalamoka. Kagena de o imamka ma bi 
sahe de o Yahudika manga roriri de lo o bi guru agama yangodu 
imatolomu. 54 O Petrus manga duduno wototuuru o Yesus iwimote sidago 
wowosa ma Imam Wilalamo awi tahu ma lolohaka. Kadoke una 
wogogeku de wialo so womarahu womasicapuka de o bi jojaga. 55 O 
imamka ma bi sahe de o Mahkamah Agama yangodu o Yesus iwisitailako 
de wisisari ma ngeko la wisisala sidago una bilasu wisosone. Duma o sala 
moi lo yamakewa. 56 O saksi yadala yahino yodedemo to ona manga 
gulai de manga damato so moi-moi manga bicara imaketerowa. 57 De o 
saksi yamuruo naga imaoko de isibicara to ona manga damato ma ngale o 


Yesuska, 58 yotemo komanena: "Ngomi miiseka o nyawa una magena 
wotemo, 'Ngohi done o Gikimo1 awi Tahu manena de o nyawa manga gia 
islaaka asa taruba de tabiau. De o wange saangeka ngohi asa taokokali 
'damomuane duma o nyawa manga gia isiaakawa."' 59 Duma o nyawa 
isasaksi magena manga demo moi-mo1 imaketerowa. 60 So ma Imam 
Wilalamo manga simaka womaokoye de o Yesuska wisano, "To ona 
manga demo de manga sosano ma dala komagena ngonaka, 'dadoohaso 
nasangowa?" 61 Duma o Yesus womarihika bato, 'dangodu una 
wabisangowa. La ma Imam Wilalamo wisanokali unaka, "Igogou ngona o 
Salamati ma Kolano de o Gikimoi Wikukuruye ma Ngopa?" 62 Kagena de 
o Yesus wosango wotemo, "Ngohi manena una. De ngini asa nikelelo 
ngohi o Nyawa ma Duhutu tomatamiye o Gikimoi awi pareta ma girinaka 
de asa nikelelo tokahino o sorogano." 63-64 So ma Imam Wilalamo awi 
juba waraca de wotemo, "Ngini ningodu niise masirete, awi demo-demo 
'dangodu o Gikimoi wisikudahu! Upa he o saksi posarikali. Orasi manena 
o kia nodupa ngone paaka unaka?" De yangodu itemo, "O Yesus de 
wisala!" De imatoore, "Bilasu una wisosone!" 65 Gila-gila o nyawa 
yamuruo naga o Yesus wihobi, de awi lako yapoku de wingapo de 
yotemo, "Hika, nakoso ngona o nabi moi, naguuna woningapo!" De o bi 
jojaga imasimote o Yesus wipopoka. 


O Petrus womanosu 


66 Ma orasi o Petrus ka o lolohakasi de o ngope'deka moleleleani ma 
Imam Wilalamoka mahino kagena. 67 De mowikelelo o Petrus o uku ma 
dateka womarahu. Muna mowikelelo de mowisibilatu awi jamani de 
motemo, "He! Ngona manena lo o Yesus o Nasaret ma nyawa 
nowimomote." 68 Duma o Petrus womanosu de wotemo moleleleanika 
gena, "Ngohi tanakowa de tasahewa o kia ngona notetemo gena!" 
Gila-gila o Petrus wotagi o pagari ma ngora ilalamo ma dateka, de o orasi 
magena 'dabolo o toko isore. 6% Kagena de muna o Petrus mowikelelo de 
mosingangasu o bi nyawa kagenadahu, motemoli, "Cedeke! O nyawa una 
magena lo to ona manga sidongirabano." 70 Duma o Petrus 


womanosukali. Itekawa de o orasi magena o bi nyawa kagena itemo o 
Petruska, "We! Ngona upa nomanosu! Igogou ngona manena to ona 
manga dodiao moi, sababu ngona o Galilea ma nyawa." 71 Kagena de o 
Petrus gila-gila wosasi de womasilahi, "Ngaroko tosone duma igogou 
ngohi towinakowa o nyawa una magena maro o kia ngini nitetemo gena!" 
72 O orasi magena 'dabolo o toko isorekali ma para ma sinotoka. De o 
Petrus womasininga 1gogou ma nonomasi o Yesus asa wisitemo unaka, "O 
toko isore ma sinoto waasi de ngona he nomanosu nosipara ma saangeka." 
La o Petrus womagalusiri so woari wosodu-sodu. 


O Yesus o Pilatus awi simaka 


15:1 Ma orasi o goginitanosi ona o Mahkamah Agama yangodu de o 
imamka ma bi sahe de o Yahudika manga roriri de lo o bi guru agama 
imatolomu de jai-jai imatekefakati. So o Yesus wipopilikuka de gila-gila 
wingaho de witota ma Gubernur Pilatuska. 2 So kagena de o Pilatus 
wisano o Yesuska, "Igogou ngona o Yahudika ma nyawa manga kolano?" 
De o Yesus wotemo, "Iteroka maro o kia notetemoka." 3 O imamka ma bi 
sahe manga galaki idala ma ngale o Yesus. 4 So o Pilatus wisanokali o 
Yesuska, "Dadoohaso nosango noholu? Hika nakelelo o galaki ma dala 
magena inisitemo ngonaka." 5 Duma o Yesus ka o demo moi lo 
wosangowa sidago o Pilatus ka wohairani. 


O Pilatus o Yesus wisidoa la wisosone 


6 O Paskah ma Rarame imasidiado so o Pilatus bilasu o nyawa moi o bui 
ma rabano wisisupu de wipalako yamota to ona manga ngongiri. 7 Kagena 
o bui ma rabaka yasingosaka ma orasi ona icanga 'dabolo o Roma ma 
bobaretaka ena gena o nyawa itotooma yamuruo naga, kanaga manga 
sidongirabano wimo1 awi ronga o Barabas. 8 O nyawa yadadala 
imatolomuno de imagolo o Pilatuska wamote awi biasa ma ngale o nyawa 
moi wipalako o bui ma tahuno. 9 Kagena de o Pilatus wasisano onaka, 
"Ngini nimode ngohi towipalako o Yahudika manga kolano la tinihike 


nginika?" 10 Sababu Pilatus wosihoda o imamka ma bi sahe iwitota o 
Yesus, ma ngale manga sininga ma siri o Yesuska. 11 Duma o imamka ma 
bi sahe o nyawa yadadala yafakati la igolo o Pilatuska ma ngale o Barabas 
wipalako de wahike onaka. 12 De o Pilatus wotemo o nyawa yadadalaka 
magena, "Ngini niodupa ngohi o kia taaka kiaka ngini nitetemo una 
manena o Yahudika manga kolano?" 13 De ona yangodu imatoore itemo, 
"Una bilasu iwisidasangahadi!" 14 Duma o Pilatus wotemo onaka, "Awi 
dorou o kia ngimka?" Duma ona ifolo1 imatotoore, "Bilasu 
1wisidasangahadi!" 15 So kagena de o Pilatus o nyawa yadadala manga 
sininga wosimote so o Barabas wisisupu de wihike onaka. De una wasulo 
awi pajuriti-pajuritika ma ngale o Yesus wingangapo de gila-gila una 
wisidoa onaka la i1wisidasangahadi. 


O bi pajuriti o Yesus wisima'de 


16 O bi pajuriti o Yesus wingaho ma Gubernur awi mahkamah ma riho o 
kadato ma rabaka de awi baru-baru 'dangodu yatolomu. 17 Kagena de ona 
o juba 'dauungu maro o bi kolanoka manga juba wisitiba de o bi gota ma 
daara 'datototopo yaaka koloko to una awi makota moi so awi saheku 
isitalake. 18 'Dabolo de ona itemo unaka, "Suba, Jou! O Yahudika manga 
kolano!" 19 De gila-gila o Yesus awi saheko o lou isingangapo de lo awi 
bioko yahohobi. Bioko yahobi 'dabolo de yobukuku isuba unaka. 20 So 
wisimama'de 'dabolo de o Yesus awi juba 'dauungu yaho1 de wisitibakali 
to una awi juba masirete. De asa wituda wisisupu so itagi la 
1wisidasangahadi. 


O Yesus wisidasangahadi 


21 Kagena de ona itagi so yahika o ngeko ma soaka de o nyawa moi 
wimake de wigegego o Yesus awi sangahadi wamoku. O nyawa una 
magena asa o soano wokahino de wokahika o kotaka. Awi ronga o Simon 
awi sihino o Kirene ma nyawa o Aleksander de o Rufus manga babano. 22 
O Yesus wingaho o riho moi ma ronga o Golgota, ma ngale "O Sahe ma 


Papala ma Riho". 23 So kagena yahika de ona wihike unaka o anggur de o 
dalu ma pupuda isicapuka so wisisou la awi siri isikurangi, duma o Yesus 
waudo waholu. 24 So kagena de gila-gila ona wisidasangahadi de awi 
pakaian imatekesikotoku yaaka moi-moi manga gimina yamote o undi ma 
rabaka. 25 Ma orasi wisidasangahadi gena o goginitano o cako siwo. 26 
Awi sangahadi ma 'dokuka yalefo o galaki ma demo itemo: "Una manena 
o Yahudika manga kolano". 27 O orasi magena o Yesus de itotooma 
yasinoto yasidasangahadi ka o wange moi, so moi o Yesus awi girinaka de 
moi awi gubalika. 28 La komagena imaaka so itero de itiaika maro o kia 
isilelefo o buku ma rabaka, ena gena: "Una wisitero koloko o bi nyawa ma 
dorou". 29 O bi nyawa nogena yakokahino la wikelelo de ona manga sahe 
yagiwi de wisima'de itemo, "Cedekele! Temo ngona gena o Gikimoi awi 
Tahu aku naruba de nabiau, duma o wange saangeka de naokokali. 30 
Nako 1gogou de hika o sangahadiku nouti la ani rohe isalamati." 31 
Komagena lo o imamka ma bi sahe de o bi guru agama o Yesus wisima'de 
de itemo moi de moika, "Cedeke! O nyawa ma somoa wasisalamati de 
una awi rohe masirete de wosisalamati waakuwa. 32 Nakoso 1gogou una o 
Israel ma Kolano de lo o Salamati ma Kolano, 'daloha ilaku de o orasi 
manena una o sangahadiku wouti la ngomi miwingaku de miwipiricaya 
cawali ka una!" De o nyawa yasinoto yasisasangahadi ona lo imasimote o 
Yesus wisima'de. 


O Yesus wosone 


33 La o wange itotiai de o Palastina ma daera ma sigilolino magegena 
'dapuputu ma deka o orasi saange. 34 Sidago o cako saangeka de o Yesus 
womatoore, awi ili wapoputuru, "Eloi, Eloi, lama sabakhtani?" ma ngale 
gena, "Ai Gikimoi, ai Gikimoi, 'dadoohaso ngona noidongosa ngohi?" 35 
O bi nyawa ngo kagena yoglise o gore magena de itemo, "Niisesi, una o 
Elia wiaso!" 36 O nyawa moi to ona manga sidongirabano womatai-tai so 
o bunga moi koloko o kaka wa'dehe so watono o anggur 'dakokiopiku. 
'Dabolo de o bunga magena o gota ma ideka wosisuruka de watubo la ma 
ngale o Yesus wapipi, de wotemo, "Mahasi! La hika ngone pakelelo 


nakoso o Elia wahino de wisiguti o sangahadiku!" 37 Ma dodoguka o 
Yesus womatoore de wosoneka. 38 Ato imatodoka o ngora ma guba o 
Gikimo1 awi Tahuka iraca de ileta sinotoka kadaku ma bati kudahu. 39 
Ma kapita moi womaokoye o sangahadi woririsima gena wakelelo 
idodooha o Yesus awi sone ma ngeko de ma kapita magena wotemo, 
"Igogou, o nyawa una manena o Gikimoi ma Ngopa!" 40 Kagenadahu lo 
ongo Salome, ongo Maria Magdalena, de lo ongo Maria o Yakobus o 
gohiduuru magena de o Yoses manga awa ona de o bi ngope'deka 
yamuruo nagati yakelelo o hali idadadi magena ma soa sutu ikuruka. 41 
Ma orasi o Yesus o Galilea ma dokuka de o bi ngope'deka ona manena o 
Yesus wimomote de wiriwoka. De kanagasi o ngope'deka ma somoa o 
Yerusalemno yahihino imakangaho de o Yesus. 


O Yesus wipoosu 


42-43 Orasi magena o sidailako ma wange de he 'dama'da-ma'da o Yusuf 
o Arimateano wahino. O Sabat ma wange idumuka so ma ngale magegena 
o Yusuf womabarani wahika o Pilatuska de wagolo o Yesus awi bake. O 
Yusuf una magena o Mahkamah Agama moi wihohoromati, una lo 
wododamaha o Gikimoi awi orasi wopareta. 44 O Pilatus woglise o Yesus 
wosoneka de una wohairani so una o nyawa wasulo itagi ma kapita wiaso 
la wisano, "Igogou o Yesus awi woma itola itekaka?" 45 La ma kapita 
wodedemo o Pilatuska, "Igogou", de o Pilatus o Yusuf wisimaha o Yesus 
awi bake magena waaho. 46 So kagena de o Yusuf o baro 'daaare woija 
so o Yesus awi bake magena wisiguti o sangahadiku la isisangi de o baro 
'daaare magena. 'Dabolo de o bake magena wapoosu kiaka o boosu 
magena yaaaka o teto ma rabaka. 'Dabolo de una o teto ilalamo moi 
walolo o boosu ma ngora magena wosiperesu. 47 Orasi magena lo ongo 
Maria Magdalena de ongo Maria o Yoses ma awa ona lo yananano o riho 
kiaka o Yesus wipoosu. 


O Yesus womomika woohokali 


16:1 Ma orasi o Sabat ma wange ipasaka de ongo Maria Magdalena, ongo 
Maria o Yakobus ma awa de ongo Salome itagi o bi rapa nja ma ngale o 
Yesus awi bake isimuja. 2 O Nahadi ma wangeka o goginitanosi o wange 
asa ibao ona itagi o boosuka. 3 Yahika o ngeko ma soaka de itemo moi de 
moika, "O teto o boosu ma boberesu magena nagoona asa inariwo 
yatinga?" 4 Duma ma orasi kagena imasidiado o teto ilalamo magena ona 
yakelelo iloloka. 5 So kagena de ona gila-gila 1wosa o boosu ma aru ma 
rabaka magena de ona imaginano o girinaka de yakelelo o gohiduuru moi 
awi juba 'daaare womatamiye, so ona isawangi de yamodo. 6 O gohiduuru 
magena wotemo, "Upa nimodo! Ngohi tininako ngini niwisari o Yesus o 
Nasaret ma nyawa kekiaka una wisidodasangahadika gena. Hika nianano 
masirete kanena awi riho kiaka una wisiidu. Duma kanena wihiwaka. Una 
woohokali! 7 So orasi manena nitagi o habari manena nisingangasu to una 
aw1 muri-murika, komagena lo o Petruska. Nisingangasu, 'Una wotagi 
wo'domaka o Galilea ma dokuka, kadoka ngini asa niwikelelo una, maro o 
kia ma nonoma ngini winisitemoka.' 8 So kagena de ona isupu o boosuno 
gila-gila ilo'da imagogora sababu yamodo poli. Sababu yamodo poli so o 
nyawa moika lo ona isingangasuwa. 


O Yesus womasimane ongo Maria Magdalenaka 


9 La o Yesus woohokali o nyawa isosone manga sidongirabano o Nahadi 
ma goginitano de una womasimane ma noma-noma ongo Maria 
Magdalenaka. Ongo Maria i'do'doma o Yesus asa wodusu to muna 
manena ami toka ngai tumudingi. 10 So ongo Maria Magdalena motagi 
mosihabari o Yesus awi dodiaoka mamake ona idodora de iari isodu-sodu. 
11 La o orasi magena ona yoglise ongo Maria motemo mowikeleloka o 
Yesus woohokali, duma ona imingakuwa. 


O Yesus womasimane awi muri yasinotoka 


12 Komagena 'dabolo de o Yesus womasimanekali awi muri yasinotoka 
ma ngeko awi jamani watagali. Magena idadi ma orasi o muri yasinoto 


magena manga dodagi ma rabaka o Yerusalemno isupu yakahika o doku 
moika. 13 Kagena de ona iliho gila-gila isihabari o hali magena o bi muri 
ma somoaka duma ona yongakuwa. 


O Yesus womasimane awi muri-murika 


14 Ma dodoguka o Yesus womasimanekali awi muri yamogiowo de 
moika ma orasi magena imatamiye yoo'do. Una wasidapano ona magena 
sababu manga piricaya ka ma cunn de nanga sahe 'datogoi so ona 
yangakuwa kiaka o nyawa isingangasu o Yesus ona wikelelo masirete una 
woohokali. 15 So kagena de o Yesus wasulo onaka, "Nitagi ma bati o bi 
doku o dunia ma ngoguka de nisingangasu o habari 'daloloha o Gikimoino 
ma meta o dunia ma nyawaka. 16 La o nyawa nagoona yangakuwa o 
Gimimo1 awi habaru 'daloloha done o tampala yamake. Duma o nyawa 
yongangaku o Gikimo1 awi habari 'daloloha de yaoosika done o salamati 
yamake. 17 La o nyawa yopipiricaya ona magena tahike ai kuasa la o 
nonako ihahairani aku yaaka; komagena lo de to ngohi ai ronga aku o toka 
yodusu; de ona lo asa isibicara o bi bahasa ngaroko yanako waasi; 18 de 
nakoso ona o ngihia yacoho eko o raci yaudo asa ona isiboditowa; de lo 
nakoso to ona manga gia yasipa'da o nyawa yasisirika o nyawa ona 
magena asa yalohakali." 


O Yesus o sorogaye witide 


19 So de o Jou Yesus wobicara 'dabolo gila-gila una asa witide o 
sorogaye, so kadaku womatamiye o Gikimoi awi girinaka la ona yasinoto 
ipareta. 20 Kagena de awi muri-muri itagi isihabari o Gikimo1 awi habari 
'daloloha sidago ma bati o bi doku o dunia ma ngoguka. De o Jou lo 
womote to ona manga manara ma rabaka sidago aku yaaka o nonako 
ihahairani, la nagoona isigogigise to ona manga dodoto magena asa 
yanako itero de 1g0g0u. 


